Юрак фаолиятини яхшилайдиган 7 маҳсулот - Zamin.uz\n16:35 / 08.07.2021\nЮрак фаолиятини яхшилайдиган 7 маҳсулот\nЙилига бир миллиондан ортиқ инсон юрак касаллиги сабаб вафот этиши кишини хавотирга солади. Шуни инобатга олган ҳолда саломатлик ҳақида қайғуриш, кардиологга бориш, тоза ҳавода вақт ўтказиш, тонгда машқ бажариш ва овқатланишга эътибор бериш керак. Юрак фаолиятига ижобий таъсир қиладиган, узоқ умр кўришга ҳисса қўшадиган маҳсулотлар ҳақида маълумот бериб ўтамиз.\nСули ва арпа ёрмаси\nТаркибида бета-глюкан полисахариди бўлган мазкур маҳсулотлар, айниқса холестерини кўп инсонлар учун фойдали ҳисобланади.\nОмега-3 ёғ кислотаси бисёр бўлган ёғли балиқ, юрак хуружини олдини олади, ритм меъёрда бўлишини таъминлайди. Шунингдек, қон қуйилиши эҳтимолини камайтириб, яллиғланиш жараёнларини олдини олади.\nИсмалоқ, кейл карами, салат барги ва бошқа кўкатлар А, C, Э, К витаминлари ҳамда антиоксидантларнинг кони. Айнан шу сабаб ҳам ушбу маҳсулотларнинг истеъмоли организм ва қон-томирлардан токсинларни чиқаради, холестеринни камайтиради.\nЁнғоқ ва уруғлар\nКалий, магний ва бошқа минералларга бой мазкур маҳсулотлар қон босимини пасайтириб, юрак-қон томир тизимини меъёрлаштиради.\nЁғ кислоталарининг кони ҳисобланган авокадо инсулинни назорат қилади ва қондаги холестерин миқдорини меъёрлаштиради.\nЗайтун ёғини истеъмол қилиш артериал қон босими триглицеридлар миқдорини пасайтириб, холестеринни камайтиради.\nЯсмиқ, нўхат ва бошқа дуккакли маҳсулотлар темир, B гуруҳи витаминлари, магний, рух моддаси ва фосфорнинг кони. Айнан шу сабаб ҳам истеъмолидан кейин триглицерид ва холестерин миқдори, шунингдек, қондаги қанд миқдори меъёрлашади. “Замин” янгиликларини “Telegram”да кузатиб боринг\nЯнгиликлар » Ҳаёт тарзи » Юрак фаолиятини яхшилайдиган 7 маҳсулот


Ота-онага эҳтиром! » O'zbekiston musulmonlar idorasi Qashqadaryo viloyati vakilligi rasmiy sayti\n27-07-2021, 19:36 46 Ўқиш режими + -\nИслом дини инсоннинг тўғри йўлдан адашиб кетмаслиги учун ҳар бир ишда ўз кўрсатмаларини бериб боради. Шу жумладан, ота-она ҳақларини фарзандлар зиммасига юклаб, уларга доимо ҳурматда бўлишга буюради. Қуръони каримнинг кўплаб ояти карималарида ота-онага яхшилик қилиш уларнинг розиликларини топишга амр қилинади. Ота-онага зинҳор озор бермаслик ва уларнинг феълларию инжиқликларини малол олмасликка чақиради. Бу ҳақда Аллоҳ таоло Исро сурасида шундай марҳамат қилади:\n“Роббингиз, унинг Ўзигагина ибодат қилишингизни ҳамда ота-онага яхшилик қилишни амр этади. (Эй инсон!) Агар уларнинг бири ёки ҳар иккиси ҳузурингда кексалик ёшига етсалар, уларга “уфф” дема ва жеркима! Уларга доимо ёқимли сўз айт” (Исро сурасининг 23 ояти).\nМазкур оятда Аллоҳ таоло ўзига ибодат қилишга чақирган амрдан кейинроқ ота-онага яхшилик қилиш таъкидланмоқда. Бу ҳолда ўз навбатида Исломда ота-онанинг ҳаққи қанчалик улуғ эканлигини билдиради. Пайғамбаримиз С.А.В ҳам кўплаб ҳадисларда ота-онага яхшилик қилиш, уларнинг хизматларини қилиб дуоларини олишга чақирганлар. Жумладан: Абдуллоҳ ибн Масъуд розияллоҳу анҳудан ривоят қилинади. Набий С.А.В дан “Амалларнинг қайси бири афзал?”, - деб сўрадим. “Вақтида ўқилган намоз”, - дедилар. “Кейин қайси?”, - дедим. “Ота-онага яхшилик қилиш” дедилар. (Имом Бухорий ва имоми Муслим ривоят қилган).\nОта-онага яхшилик қилган фарзанднинг умри зиёда ва ризқи мўл-кўл бўлиши ҳақида Анас ибн Молик розияллоҳу анҳу ривоят қилган ҳадисда Расулуллоҳ С.А.В шундай дейдилар: яъни, “Кимнинг умри узун ва ризқи кенг бўлиши хурсанд қилса, ота-онасига яхшилик қилсин ва силайи раҳм қилсин”, - дедилар”\nОта-онасига яхшилик қилган фарзандларга жаннат эшиклариочилиши ҳақида қуйидаги ҳадис келган. “ Яъни, Расулуллоҳ С.А.В: Қайси бир мусулмоннинг ота-онаси бўлса, уларга яхшилик қилиб тонг оттирган бўлса, Аллоҳ таоло унга жаннатнинг икки эшигини очади” , - деганлар. (Имом Абу Довуд ва Имом ибн Можа ривоят қилганлар.\nАллоҳ таоло ўзинг розилиги ва ғазабини ота-онанинг розилиги ва ғазабига боғлаб қўйган. Яъни САВ айтадилар: “Раббининг розилиги ота (она)нинг розилигида, Раббнинг ғазаби ота(она)нинг ғазабидадир. (Имоми Термизий ривоят қилган).\nСуюкли Пайғамбаримиз С.А.В ота-онадан етим қолган бўлсалар ҳам, эмизган оналарига юксак эҳтиром кўрсатганлар. Ибн Саъднинг “Табоқат” китобида ёзилишича Пайғамбаримиз С.А.В Хадича онамизга уйланиб, Маккада яшаб турганларида ёнларга Ҳалимаи Саъдия келиб: “Қаҳатчилик туфайли яшаш жуда ҳам қийинлашиб кетди, қирғоқчиликдан ҳайвонлар қирилиб кетмоқда” деб айтдилар. Шунда Расулуллоҳ С.А.В Хадича онамиз билан маслаҳатлашиб унгу 40 та қўй ва 1 та туя бердилар.\nҲатто бир куни Ҳалимаи Саъдия Пайғамбаримиз С.А.В ёнларига келганида ўрниларидан туриб “Онажон!, Онажон!” деб икки марта ҳурмат кўрсатганлар. Ридоларини ерга солиб унга ўтқазганлари ҳам нақл қилинган. Халимаи Саъдия розиллрҳу анҳо Мадинадаги Бақиъ қабристонига дафн қилинган.\nМуҳтарам ота-оналар фарзандларинг камоли уларнинг чин инсон бўлиб улғайишлари, таълим тарбия олишлари касб-у ҳунар ўрганишлари йўлда жонларини ва молларини, куч ғайратларини сарф этишади. Фарзандларга келган бало-қазоларга кўксиларини қалқон қилишади. Аммо айрим ёшларимиз ота-оналарга қўпол муомалада бўлиб дилларни ранжитиб ўзининг ёмон хулқи билан эл орасида шарманда қиладиган кексайган чоғларда парваришлаш ўрнига қаровсиз ташлаб қўядиган ёки қариялар уйига жўнатадиган нобакор фарзандалар учраб туриши сир эмас. Бу борада Росулуллоҳ С.А.В марҳамат қиладилар. Яни: “Ота (она)ларингиизни ҳурматлаб яхшилик қилинглар шунда фарзандларингиз ҳам яхшилик қилишадию иффатли бўлинглар шунда аёлингиз ҳам иффатли бўлишади.” (Имоми Ҳоким ривояти.)\nДоно халқимизда шундай нақл бор: “Нимани эксанг, шуни ўрасан!. “Ота рози Худо рози” каби ажойиб ҳикматлар бор. Ҳар бир эркак ва аёл бу ҳикматлардан хулоса чиқариб олиши ва хато қилган бўлса уларнинг кўнглини топиб узр сўраш озорни кўтариш пайида бўлиш даркор. яна Абу Муса Аш шарий розияллоҳу анҳу айтадилар яманлик киши ўз онасинини елкасига кўтарган ҳолда кабатуллоҳни тавоф эттириб юрганларини кўрдилар. У одам тинмай қуйидаги байтни айтар эди.\nОнайи зорим учун бўйнини эккан туяман\nТуя минган онам ҳорисада, мен хоримассман.\nБу байтни ўқир экан ҳалиги киши Абдулла ибн Умар Розиёллоҳуга қараб: “Эй Абдуллоҳ, мана шу хизматим билан онамнинг ҳақини адо қилдимми?” деб сўради. Ва у киши “Йўқ, бу хизматинг онангни сен туфайли битта оҳ тортганига ҳам тенг келмайди” дедилар.\nТобеинлардан бири Муҳаммад ибн Мункадир рахматуллоху алайхи ҳар куни оналаринг оёқларига ётар, ва “Эй, онажон юзимни оёқларингиз билан босиб ўтинг. Ва менинг юзлаимни дўзахдан қутқаринг”, дер экан.\nОта-она вафотларидан кейин ҳам фарзандлар ўз зиммаларидаги вазифаларини адо этишлар лозим. Яни Абу Усайд розияллоҳу анҳу ривоят қиладилар: “Расуллулоҳ С.А.В хузурларида эдик. Буну Салама қабиласидан бир киши келиб “Ё Аллоҳнинг Расули мен учун ота-онам дунёдан кейин ҳам қиладиган яхшилик қолдими” деб сўради. “Ҳа уларнинг ҳақларига дуо қилиш, истиғфор айтиш аҳдларини бажариш ота-она орқали қариндош бўлганларга сийлайи рахим қилиш. Ва дўстларини ҳурмат қилиш. (Имоми абу довуд ривоят қилган ҳадис). Яна бир ҳадисда “Отангни дўстлари билан алоқани сақла акс ҳолда аллоҳ тооло юзингни нурини ўчириб қўяди”. Имоми аҳмад ибн Ҳамбал рахматуллоҳ алай ота онага яхшилик қилиш гунохи кабиралар учун кафоротдир деган.\nФарзанд ота-она розилигини олиш учун қуйидаги амалларни бажариши тавсия этилади.\nОта-она олдида оёқларни чўзмаслик, ёнбошламаслик;\nОта-онанин озиқ овқати, кийим кечаги ва соғлигидан ўз вақтида хабар олиш;\nДуо қилганда ота-онасининг ҳақларига дуо қилиш.\nЯъни пайғамбаримиз С.А.В хузурига бир киши келиб “Эй Аллоҳнинг Расули одамлар ичида менинг чиройли муомалама энг ҳақли киши ким?” деб сўради. “Онанг” дедилар. У зот “Кейин ким” деб сўради “Онанг” дедилар. Учинчи маротаба ҳам сўрадилар “Онанг” дедилар ундан кейин ким дедилар “Отанг” дедилар. Муттафақин алай\nЧироқчи туман Уймовут ота жоме масжиди


Тог эчкиси буржи характери ва мослиги хакида малумот йигит ва қизлар учун\nТоғ эчкиси (22 декабр — 20 январ)\nТоғ эчкиси буржи характери ва бир бирларига мослиги ҳақида малумот – Тоғ эчкиси буржига мансуб кишини деярли ҳар жойда учратиш мумкин. Бу буржлар доим ҳаракатда, фақат олдинга қадам ташлайдилар. Оддий кўз билан қараганда тоғ эчкилари бошқаларга нисбатан кучсиздек кўринади, бироқ оқибатда уларга йенгилиб қўйишингиз ҳеч гап эмас.\nБундан ташқари, уларнинг яна бир ҳусусияти шуки, ўзларидан илгарилаб кетган кимсаларни алоҳида ҳурмат қиладилар. Бу деганики, улар кучлиларни ёқтиради. Тоғ эчкилари танқидий фикирларини ўйлаб ўтирмасдан очиқчасига айтиши мумкин. Бу билан улар ўзларига рақиб ортириш илинжида эмас.\nБу буржга мансуб кишилар бошида сизнинг фикрингизга қўшигандай кўринишсада, оҳир оқибат ўз фикрида қатий туриб олади. Қандай йўл билан бўлмасин, ҳар қанча тўсиқларга қарамасдан ўз мақсадларига йетишади. Уларни ўйлантирадиган асосий нарсалардан бир нечтаси, дангасалик, қашшоқлик ва бепарволикдир.\nТоғ эчкиларида ҳам ҳис туйғулар мавжуд албатта, лекин бу туйғулар уларнинг кўзларини кўр қилиб қўйишгача йўл қўймайди. Агарда бу буржга мансуб кишилар орасида ҳурматга эришмоқчи бўлсангиз, уларнинг шартларига кўнишингиз керак.\nТоғ эчкиси буржи: Эркаклар характери ҳақида\nТоғ эчкисига мансуб эркаклар, ўзларининг атрофида ҳимоя қобиғини ҳосил қила олиш ҳусусиятига эга. Гарчи уятчанг кўринсларда, аммо жуда шижоатга бой кишилар ҳисобланади. Одам ови бўлиб кўринса, бунга ишониб қолманг. Аслида эса жуда ҳушчақчақ инсон.\nБази ҳолларда эса, тоғ эчкилари ўткир ҳулққа эга, базида эса ўз ҳазиллари орқали сизни ҳайратга солади. Бу буржга мансуб эркаклар билан бир саёҳатга чиқиб кўринга, шунда ҳақиқий саргузаштларни бошдан кечирасиз. Жуда кам ҳолларда тоғ эчкиси буржи орасидан оғир ҳарактерли кишиларни учратасиз.\nБундан ташқари тоғ эчкилари бошқа бурж вакилларига нисбатан йиллар мобайнида ўзига тегишли бўлган ҳусусиятларни яхшилаб боришади. Бу буржга мансуб эркаклардан яхши ота чиқади. Лекин уйда уларга ҳурмат билдириб, итоткорлик қилсангиз айни муддао бўлади.\nБу ҳурмат албатта жавобсиз қолмайди, бунинг ўрнига улардан қайноқ меҳр ва этибор кутаверинг.\nТоғ эчкиси буржи: Аёллар характери ҳақида\nБу буржга мансуб аёлларни тасвирлаб бериш жуда мушкул, шундай бўлсада бунга уруниб кўрамиз. Тоғ эчкисига мансуб аёллар эҳтиросга бой бўлганлиги сабаб раққоса ёки бўлмасам музейда ишлашлари мумкин.\nЕркакларни ром этиш борасида эса бу аёлларга тенг келадигани йўқ. Сиз тоғ эчкиси буржи соҳиби олдида, ўзингизни ҳудди жасур ва мард кишилардек ҳис қиласиз. Бундан ташқари бу буржга мансуб аёллар жуда сокин ва совуққон бўлганлиги боис уларни кўнглига йўл топиш учун бор кучингизни сарфлашингизга тўғри келади.\nТоғ эчкиси буржига мансуб аёллар жуда латофатли ҳисобланади, шу боис улар орасида ҳуник аёлларни деярли учратмайсиз. Амма улар ўзларига жуд паст баҳо беришади. Энг муҳими шуки, уларнинг латофатини доим такидлаб турсангиз нур устига ало нур.\nБалик буржи хакида малумот\nТиш тушда курса нима булади батафсил малумот\nАборт туш табири тўлиқ малумот\nОтни тушда кўришни табири


ОСМОНДАГИ НАРХЛАР ЕРДАН ОЛИНГАН (МИ?)\nЭнг зарур озиқ-овқат нархлари кўтарилиб кетаётгани фонида мухбирларимиз бозор айланди\nМаълумотларга кўра, бугунги кунда аҳолимиз кундалик турмуши учун 45 га яқин турдаги озиқ-овқат маҳсулотларини харид қилади. Ойлигининг қарийб 40 фоизини айнан шуларга сарфлайди. Албатта, бу яхши кўрсаткич, юртдошларимиз турмуши фаровонлигидан далолат беради. Лекин...\nКейинги пайтларда бозорларимиз расталарида айрим озиқ-овқат — гўшт, ёғ, шакар, тухум, картошка, пиёз сингари ҳаётий зарур маҳсулотларнинг нархи сезиларли даражада ошди. Натижада ҳар ойда бозор-ўчарга мўлжаллаган маблағига ўрта ҳол оиланинг бозорхалтаси тўлмай қолмоқда. Айрим маҳсулотларни, ҳатто, рўйхатдан ўчиришга, бола-чақа ризқидан чегиришга тўғри келяпти. Табиийки, нарх-навонинг бу тарзда кўтарилиб кетганидан харидорлар норози.\nХўш, кундалик эҳтиёжимиздаги маҳсулотлар нега қимматлади? Бунинг асл сабаблари қаерда?\n«Биринчи қўл»ни излаб...\nДастлаб юқорида санаб ўтган маҳсулотларимизнинг айни пайтдаги ўртача нархларига тўхталсак. Бугунги кунда бозорларимизда 1 килограмм гўшт 30-40 минг, картошка 4000-4500, пиёз 3000-3500, шакар 5600-6000, пахта ёғининг 1 литри 9000, кунгабоқар ёғи эса 11500, тухум 500-550 сўмни ташкил этмоқда. Бу нархлар жорий йил бошига солиштирганда бирмунча юқори. Тафовут баъзиларида ўн, айримларида эса йигирма фоизгача. Бу эса кишида хавотир уйғотадиган кўрсаткич.\nНарх-навонинг бу тарзда кўтарилишига нима сабаб бўлмоқда? Харидорларнинг айни шу ҳақли саволига жавоб излаб, пойтахтимиздаги бир нечта бозорларни айландик, тадбиркорлар билан суҳбатлашдик. Озиқ-овқат нархларининг ўсишига сабаб бўлаётган омилларни ўрганишга ҳаракат қилдик.\nДастлаб, ҳар куни истеъмол қилинадиган ўта муҳим маҳсулотлардан бири — ёғ ҳақида. Аксарият савдо дўконларида пахта ёғининг ўзи йўқ. Айрим ихтисослашган дўконларда эса бир литрини 10 минг сўмгача харид қилиш мумкин. Аммо деярли барча бозорларда, пана-пастқам жойларда пахта ёғининг литрини 8-9 минг сўмдан сотишмоқда. Фақат уларда нақд пулга. Бирортасида терминални ҳам, касса аппаратини ҳам кўрмайсиз. Бу «тадбиркорлар» ёғни кимлардандир олиб келиб, устига яхшигина қўйиб сотаётгани аниқ, фақат буни уларнинг ўзидан ҳам, бирорта бозор маъмуриятидан ҳам аниқлашнинг иложи бўлмади.\nБиласиз, пахта ёғи ўзимизда ишлаб чиқарилади. Аниқланишича, бу маҳсулот завод ҳамда хусусий базалардан олиб келинади. Ҳеч қандай воситачисиз, «биринчи қўл»да. Пахта ёғини нақд пулга, пул ўтказиш йўли билан ёки пластик картага ҳам харид қилиш мумкин. Бироқ пул ўтказиш ёки пластик картага сотиб олиш нақдга қараганда камида 20 фоизгача қимматга тушар экан. Чунки пулни банкдан банкка ўтказганда муайян фоиз ушлаб қолинади. Бу ёқда солиқлар дегандек... Шу боис бўлса керак, нақд пулга — даҳмазаси кам ва нисбатан арзон.\nБу — муаммонинг бир тарафи. Аммо бошқа бир ўринли савол бор: нега ўзимиздаги пахта ёғи ишлаб чиқарувчи заводларнинг жойларда, ҳудудларда махсус дўконлари йўқ? Ахир, аҳолига ёғни шундай марказлашган дўконлар орқали «биринчи қўл»да етказиб берса бўлади-ку?! Натижада ёғ олибсотарлар қўлига чиқиб, нархлар сунъий ошиб кетмайди, аҳоли ҳам мақбул нархда харид қилади.\nЭнди четдан келтириладиган ўсимлик ёғи ҳақида. У ҳам ўзимизнинг заводу корхоналар томонидан валютада олиб келинади. Унинг нархи кўтарилишига асосий сабаб — хорижий валюта курсининг ошиб бораётгани билан изоҳланади. Негаки, ҳар гал сўмдаги қиймат ошса, тадбиркор растасини қайта шу маҳсулот билан тўлдириши учун ўзининг фойдасини ҳам харажатга сарфлашга мажбур.\nЛекин аҳолининг зарур озиқ-овқат маҳсулоти нархи наҳотки валютанинг «қора бозор»даги курсига боғлиқ бўлса, деган савол туғилади. Айрим «учар»лар ёғни хориждан давлат белгилаган курсда олиб келиб, бу ерда харидорларга «қора бозор» ошганини пеш қилмаяптимикан деган, истиҳола ҳам йўқ эмас.\nАйрим харидор ва сотувчиларнинг айтишича, нарх-навони тартибга солиш учун, энг аввало, четдан келтирилаётган ёки хорижий маҳсулотдан тайёрланаётган озиқ-овқат маҳсулотларини завод-фабрикаларда ва хусусий базаларда пул ўтказиш йўли билан ёки пластик картага сотишни жорий қилиш зарур. Бундан ташқари, банклардаги пул ўтказмаларига қўйиладиган устамани ҳам камайтириш керакка ўхшайди. Буларнинг бари охир-оқибатда нарх-навога таъсир этиши табиий.\nЯна бир маҳсулот — картошка ва пиёз хусусида. Унинг нархи ҳам ҳавас қилса арзигули эмас. Бунинг сабаби мамлакатимизда ўтган йили пиёз кутилгандек кўп ҳосил бермади. Аммо асосийси бу эмас. Шу иш билан шуғулланиб юрган деҳқонларнинг айтишича, пиёз ёки картошка нархининг ошишида уларда айб йўқ. Боиси ушбу маҳсулотларни кўп миқдорда етиштирадиган деҳқон ҳеч қачон бозорда эрталабдан кечгача ўтирмайди: вақти йўқ. Деҳқон маҳсулотининг харидори — улгуржи олибсотарлар. Улар кўтарасига харид қилади-да, ҳатто, икки баробаргача устама қўйиб сотади.\nШу ўринда бир мисол. Бир гектар ердан 60-70 тоннагача (агар ҳосил мўл келса) пиёз ҳосили олиш мумкин экан. Экинни ерга экишга тайёрлашдан тортиб, то ҳосилни узиб, қопга жойлагунча ўртача 35 миллион сўм харажат кетади. Шундан кейин деҳқон пиёзни улгуржи нархда килосини 1,5 минг (камдан-кам ҳолларда 2 минг сўм) сўмдан пуллайди. Тамом. У ёғига қанча нарх қўйилиши савдогару олибсотарнинг виждон амрига ҳавола.\nШакар борасида ҳам аҳвол тушунарсиз. Юқорида айтганимиздек, 5600-6000, баъзи дўконларда ҳатто 6500 сўмдан ҳам эмин-эркин сотилмоқда. Ваҳоланки, Вазирлар Маҳкамасининг жорий йил 31 мартдаги тегишли ҳужжатига асосан, бугунги кунда шакарнинг чакана нархи 5200 сўм этиб белгиланган. Унга кўра, шакарни ушбу нархдан юқори сотиш мумкин эмас. Хўш, нега ҳукумат ўрнатган тартибга амал қилинмаяпти? Сотувчилардан бунинг сабабини сўрасак, хорижий валютанинг курси ошганини пеш қилишди...\nОчиғи, буни асосланган сабаб, деб қабул қилиш бироз мантиқсиз. Чунки нафақат савдо ярмаркаларида, балки аксарият савдо нуқталарида шакар белгиланган нархда сотилмоқда. Уни нисбатан қимматроққа пуллаётганлар эса ё давлат тартибини писанд қилмаяпти ёки текширишдан хавфсираётгани йўқ. Ёки бозор «катта»ларининг ўзлари бунга негадир очиқ йўл қўйиб бермоқда...\nЖазирамада навбат кутиб\nБугунги кунда барча бозорларимизда «Элга хизмат» шохобчалари мунтазам фаолият юритади. Давлатимиз бу борада аҳолига қулайлик яратиб берган. Шукрки, бундай шохобчалардан исталган маҳсулотни аҳоли арзон нархларда харид қилиши мумкин. Масалан, бу ерда гўштнинг нархи 21 мингдан 25 минг сўмгача. Тўғри, бу гўшт серёғ, серсуяк ҳамда қадоқланган. Шундай бўлса-да, харидори талайгина. Аммо бу ерда ҳам бир қанча муаммо бор. Жумладан, «Фарҳод» деҳқон бозоридаги «Элга хизмат» расталарида гўштни пластик картада харид қилмоқчи бўлсангиз, у ҳар доим ҳам «ишламайди». Куннинг иккинчи ярмида, гўштнинг сараси сотиб бўлинганидан сўнг «ишга тушади».\nЯна бир катта камчилик — бу гўшт ҳаммага етмайди. Куннинг биринчи ярмида тугаб қолади. Харидор эса бозорга арзонроқ, сифатли маҳсулот олиш учун тушади. Шундай пайтда гўшт расталарини айланганда улардаги нархнинг бир-биридан кескин фарқланишини кўрган мижоз саросимага тушиши аниқ.\nЁки яна бир тушунарсиз ҳолат: «Элга хизмат»нинг нархи 370 сўм бўлган тухумини харид қилиш учун жазирама иссиқда, узундан-узун навбатда туришга тўғри келади. Айримларнинг эса бунга сабри чидамайди. Натижада ўша 500 сўмлик қиммат тухумни афзал билади. Ана шундай харидорлардан бири бундай дейди:\n— Бозор-ўчарни шу ердан қиламан. 60 тагача тухум беришади. Бу яхши. Лекин уззукун кутиб туролмайман. Ишга кетишим керак. Кечга келсам, тугаб қолиши мумкин. Шуни ўйлаб, э, шу 500 сўмга олганим бўлсин, деб юбораман охирида.\nҲақиқатдан ҳам ўринли эътироз. Устига-устак, кузатувлар жараёнида бир нарса аён бўлди: айримларга ўша 60 та тухум ҳам камлик қилмоқда. Навбати етганда биров бировнинг ўрнига ушбу маҳсулотдан яна қўшимча олиб бермоқда… Бундайлар олган арзон тухумни шундоққина бозорнинг бошқа четига ўтиб, эл қатори 500 сўмдан пуллайди... Демак, харидорлар учун яратилаётган шундай қулайликлардан кимлардир фойдаланишга уринмоқда, арзон нархда етказилаётган маҳсулотлар тезда «тугаб қолиб», бозорнинг бошқа жойида анчагина қимматроққа сотилмоқда. Бозор маъмуриятидагилар эса афсуски буларни «кўрмаяпти».\nҚоғозда 25 минг, амалда эса…\nОзиқ-овқат маҳсулотлари орасида энг қиммат ва ҳаётий зарур маҳсулот — гўштга қайтамиз. Тошкентнинг машҳур «Қўйлиқ» деҳқон бозори. Нарх-наво бошқа бозорларга нисбатан арзонроқ. Эътибор берсак, ҳар бир гўшт растасига «Бир килограмм гўштнинг нархи 25 минг сўм» деган ёзув ёпиштирилган. Аммо аслида ҳамма сотувчида турлича: сўрасак, 30 минг сўмдан 40 минг сўмгача (сифати бир-биридан тубдан фарқ қилади) сотилмоқда.\n«Нега бўлмаса, бу қоғозда 25 минг сўм кўрсатиб қўйгансиз?», деган саволимизга: «Буни биз эмас, бозор маъмурияти илиб кетган, уларнинг ўзидан сўранг», дея жавоб берди сотувчилар. \nШу пайт ёнимиздан гўшт кўтариб кетаётган аёлдан неча пулга харид қилганини сўрадик. 34 минг сўмга олганини айтган аёл озроқ арзи ҳол қилиб қолди. У гўшт сотувчидан бир килограмм олиб, 25 минг сўм санаб берибди. Шунда ҳалиги сотувчи тутақиб кетибди. «Ўзингиз нархини ёзиб қўйибсиз-ку», деса, «Аввал сўрамайсизми, буни мен ёзмаганман-ку», деб қолибди. Камига яна: «Агар сизга 25 минг сўмлик гўшт керак бўлса, бошқа жойдан олинг. Мен сизга лаҳм гўшт бердим. Бу пулга фақат суяк оласиз», деб жеркибди. Бечора аёл гўштни олишга олиб, қайтариб бергиси келмабди. Зўрға 34 минг сўмга тушириб олибди.\n«Нархи 25 минг сўм бўлмаса, одамларни алдаб, кўзбўямачилик қилишнинг нима ҳожати бор?» — дея куюнади ҳалиги аёл.\nАлбатта, бу вазиятда истеъмолчи ҳақ. Негаки, бутун бозорни айланиб, 25 минг сўмлик гўштни топишнинг иложи бўлмади. Ҳайрон қолдик. Бозорларга нима учун бундай ёзувлар осиляпти? Халқни алдаш учунми ёки қоғоздаги арзон гўштни қидириб, сарсон-саргардон бўлиб юриши учун? Гўшт шу нархда сотилмас экан, бу ёзувлардан нима наф?\nУшбу ҳолат юзасидан бозор маъмуриятига мурожаат қилдик. Лекин улар гўшт фақат бир хил нархда, яъни 25-30 минг сўм атрофида сотилаётганини иддао қилишдан нарига ўтмади… Албатта, муаммони ўрганиш жараёнида одамлар бу ҳақда нима дейиши, уларнинг дардига қулоқ тутмасликнинг иложи йўқ. Шу боис уларнинг нуқтаи назари билан қизиқдик:\n— Ҳозир кўпчилик, айниқса, гўштнинг нархи кескин ошиб кетганидан норози бўляпти, — дейди пойтахтлик Фозил Маҳкамов. — Лекин мутасаддилар қўлидан келганча халққа яхши бўлиши учун ҳаракат қилмоқда. Ҳамма бозорда «Элга хизмат» шохобчалари ишлаб турибди. Шахсан ўзим маҳсулотларни ҳар доим улардан сотиб оламан. Анча арзон. Назаримда, ҳадеб нолийвермасдан, шундай шохобчалардан харид қилса, олам гулистон. Шунчалик шароит яратиб берилгани учун шукр қилишимиз керак, аслида. Ортиқча ваҳима кўтаришнинг нима кераги бор?!\nХаридор Каромат Доллиеванинг фикрича, аҳоли мақбул нархдаги маҳсулотларни сотиб олиши учун махсус ярмаркаларда савдо қилинадиган озиқ-овқат миқдорини янада кўпайтириш, сифатини ошириш керак. Чунки улардаги мавжуд маҳсулот эҳтиёжни қоплаш учун етарли эмас. Бу эса, одамларнинг ҳақли эътирозига, жиғибийрон бўлишига сабаб бўлмоқда. Маҳсулот ҳажми қанча кўпайса, шунча яхши. Шунда одамлар рози бўлади.\n— Биз гўштни хориждан импорт қилмаган бир пайтда унинг нархи қимматлигини сира тушунмайман, — дейди Эшпўлат Мардонов. — Ички бозоримиз юз фоиз таъминланган. Тадбиркорларга қайтага хорижга экспорт қилишга рухсат берилган. Маҳсулот ўзимизда етарли экан, қандай қилиб қиммат бўлиши мумкин? Ишончим комилки, бу муаммоларни бемалол ҳал қилса бўлади. Бозорлардаги тайёрига айёр турган олибсотарлар кўпинча нархларни сунъий ошириб юбормоқда, назаримда.\nХаридор ҳақ гапни айтди. Ўрганишимиз давомида биз ҳам бунга амин бўлдик.\nЕм, хашак ва даллоллар…\nҚассоблардан гўшт нархи юзасидан изоҳ сўраб мурожаат қилдик. Бир-иккитаси исмини ошкор қилмаслик шарти билан бу борада ўз билганларини гапирди.\n— Кўпчилик харидор гўштнинг нархи ошиб кетишида бизни айблайди. Лекин масаланинг шундай жиҳатлари борки, бундан улар бехабар. Ўзим уйда мол боқаман. Унинг қанчалик машаққатли эканини яхши биламан. Битта молни семиртириб, сўйиш учун боқсангиз, унга анча харажат қиласиз. Ҳозир ем-хашак ниҳоятда қиммат. Масалан, кепакнинг бир килоси 1000, комбикорм 1200, шрот 1900, шелуха 1500 сўм туради. Буларни қиммат бўлса ҳам, олиш мумкин. Лекин кунжара анқонинг уруғи. Бу маҳсулотни фақат уддалаган, таниш-билишларни олдинга сурганларгина топади. Энди ўзингиз ўйлаб кўринг: битта молга бир ойда қанча озуқа, ем-хашак кетади? Ҳозир сўйилаётган молларнинг бир килограмм гўшти ўзимизга камида 28-30 минг сўм атрофида тушяпти. Унга бир-икки минг қўшиб сотмасак, бозорда ўтиришимизнинг асло ҳожати йўқ.\n— Бозорда юздан ортиқ гўшт сотувчи бор десак, шундан нари борса йигирматаси давлатга бож тўлайди. Кунлик тушумини кассага беради. Қолгани на давлатга солиқ тўлайди, на кассага пул топширади. Чунки улар маҳалла фуқаролар йиғинидан гўёки «фермер» ёки «деҳқон» деган ҳужжат тўғрилаб олган. Текширув келиб қолса, шу қоғозни кўрсатиб, «ўз молимни сўйиб сотяпман», деган важ билан қутулиб қолади. Шунинг учун бундай сотувчиларнинг мушугини биров «пишт» демайди. Улар ҳақиқий деҳқон ва фермерлар учун ажратилган расталарда бемалол ноқонуний савдо қилишади. Бундай ноҳақликларга барҳам бериш керак.\nБилдирилган ушбу мулоҳазалар нечоғли ҳақиқатга яқинлигини билиш мақсадида бозордаги гўшт расталарини яна айландик. Суриштирув давомида аниқлаганимиз шу бўлдики, ҳақиқатан ҳам деҳқон ва фермерлар учун ажратилган расталардаги сотувчилар «савдогар»лар экан. Маҳалладан аллақандай йўллар билан ҳақиқий деҳқон ва фермер, деб тўғрилаб олган бир парча ҳужжати эвазига бозорда бемалол савдо қилишмоқда. Савол туғилади: наҳотки бозор маъмурияти бундан бехабар бўлса?\nАслида молини сўйиб гўштга топширган одам ҳақиқий нархни бичади. Қассоб эса унга уч-тўрт сўм нонини қўяди. Кейин бу гўшт бозор расталарида ўтирган «деҳқон», «фермер» орқали сотилади. Қарабсизки, гўшт учинчи қўлга етиб келиб, яхшигина қимматлайди. Агар вазият шу тарзда давом этаверса, қандай қилиб нарх-навони тушириб бўлади? Хуллас, савол кўп, жавоби эса…\nМой қайғусидаги қассоблар\nКелинг, қассоб айтган гапларни таҳлил қилсак. Бугун бир бош қорамолни олиб, то уни қассобнинг дўконига етказиб бергунча қанча харажат кетади?\nҲозир бўрдоқига ярайдиган энг арзон мол 2,5 миллион сўм туради. Уни камида тўрт ойча боқиш керак. Молни тез семиртиришни истаса, айниқса, совуқ кунларда хўрагини иложи борича пишириб, қайнатиб бериш керак. Бу эса қўшимча газ, ўтин харажати дегани. Тўрт ой давомида бир бош қорамол 700-800 минг сўмлик ем-хашак ейди. Умумий харажат 3,3-3,5 миллион сўмга айланади. Бундай молдан 180 килограмм атрофида гўшт олиш мумкин. Қассоб уни 26-28 минг сўмдан сўйиб олади. Шунда мол эгаси ёки фермер молни тахминан 4,5 миллион сўм атрофида пуллайди. Кўриниб турибдики, 3-5 ойда қоладиган фойда 800 минг — 1 миллион сўм атрофида.\nШундай экан, фермер ёки қассобга босим ўтказилавергани билан масаланинг ечими топилмайди. Муаммони ечиш учун ўша мол ейдиган ем-озиқа нархларини туширишга, ем-озиқаларни «биринчи қўл»да сотадиган шохобчаларни кўпайтиришга асосий эътибор қаратилса, кўпроқ адолатдан бўлади, бизнингча.\nМустақилликнинг дастлабки йилларидаги қийинчиликлар ҳали-ҳануз ёдимизда. У пайтда бозорлар ҳозиргидек тўкин-сочин бўлмаган. Ҳаётий зарур озиқ-овқат маҳсулотлари давлат дўконларида талон орқали навбатма-навбат берилганини кўпчилик яхши эслайди. Ҳатто, нон маҳсулоти ҳар бир оиланинг сонига қараб тақсимланарди. Ўтиш даврининг иқтисодий ислоҳотлари изчил юритилгач, ўша машаққатлар, ҳаётнинг оғир кунлари шукрки, ортда қолди.\nБугун бозорларимиз расталаридан ёки бошқа исталган савдо шохобчасидан хоҳлаган маҳсулотимизни бир зумда топишимиз мумкин. Меҳнат қилган одам оч қолмайди.\nАйни пайтда эса озиқ-овқат нархларининг ошиши — юзага келган вазиятни ўрганар эканмиз, бир хулосага келдик: нарх-навонинг юқорилаганига инсон омили, бошқача айтганда, баъзиларнинг нафси ҳакалак отгани ҳам таъсир ўтказаётгани рост. Аммо Президентимиз Шавкат Мирзиёев томонидан инсон манфаатларини кўзлаб олиб борилаётган ишлар асносида ана шу муаммолар ечимига, бозорларимизда, нарх-навода адолатнинг қарор топишига кўп вақт қолмади.\nЮқорида фикрлари келтирилган юртдошларимиз — қассоблар, тадбиркорларнинг гаплари бари ўринли. Вужудга келган муаммолардан кўриниб турибдики, уларни тизимли равишда бартараф этиш керак. Энг муҳими, кўтарилган бу масалаларнинг моҳиятида сунъий тўсиқлар ҳам мужассам. Ўз навбатида, уларни бартараф этишда нафақат давлатимизнинг, халқимизнинг ҳар бир фуқаронинг ҳам иштироки зарур.\nЧўп суқсангиз, гуллаб кетадиган саховатпеша заминда яшаймиз. Деҳқону фермерларимиз тўйимли, витаминларга бой сархил мева-чевалар, озиқ-овқат маҳсулотларини етиштиришнинг ҳадисини олган. Уларнинг мўл-кўл ҳосил етиштириши, иқтисодий ислоҳотларимизнинг кучайиши натижасида тез орада бозорларимизда нарх-наво жойига тушади. Вазият яхши томонга ўзгариб, нарх барқарорлашади. Пировардида халқимизнинг дастурхони арзон ва сифатли озиқ-овқат билан тўлиб бораверади.\n«Оила даврасида» мухбирлари\n10:52, 14.06.2018 ✔53\n14:48, 07.06.2018 ✔72\n14:47, 07.06.2018 ✔68\n✔ 53  10:52, 14.06.2018\n✔ 72  14:48, 07.06.2018\n✔ 68  14:47, 07.06.2018\n✔ 112  16:04, 31.05.2018\n✔ 176  18:24, 24.05.2018


Бу борада ўз фикри билан «Profi Training» бизнес-мураббийи, молиявий директор Юлия ПАКИДИШЕВА (ACCA DipIFR, CAP) buxgalter.uz билан ўртоқлашди.\n- Инвентарь объект АВ бухгалтерия ҳисобининг бирлиги ҳисобланади. Бунда асосий восита барча қурилмалар ва анжомлар билан биргаликда ёки бутун бир яхлитликни ифодаловчи конструктив жамланган буюмларнинг алоҳида мажмуи сифатида инвентарь объекти деб тан олинади.\nКонструктив жамланган буюмларнинг мажмуи деганда умумий мосламаларга ва анжомларга, умумий бошқарувга эга, бир пойдеворда қурилган, натижада мажмуага кирувчи ҳар бир буюм ўз вазифасини мустақил равишда эмас, балки фақатгина мажмуа таркибида бажара оладиган бир ёки турли мақсадларга мўлжалланган битта ёки бир нечта буюмлар тушунилади (5-сон БҲМС 5-б., АВ рўйхат рақами 1299. 20.01.2004 й.). БҲМСнинг мана шу таърифи бухгалтерларни чалкаштиради ва нотўғри талқин қилишга олиб келади.\nМуаллиф мазкур масала бўйича бошқа фикрга эга. 5-сон БҲМС мазкур операцияни қуйидагича регламентлайди: битта АВда турлича фойдали фойдаланиш муддатига эга бир нечта мустақил объектлар мавжуд бўлганда, ҳар бир бундай объект ҳисобда алоҳида мустақил инвентарь объект сифатида тан олинади.\nТурли АВларни битта объект таркибига киритиш оқибатлари\nАВни баҳолашда фойдали фойдаланиш муддати муҳим мезон ҳисобланади. Бу - корхона активдан фойдаланадиган вақт даври ёки корхона ушбу активдан фойдаланишдан олишни мўлжаллаётган маҳсулот (ишлар ва хизматлар) миқдори (5-сон БҲМС 3-б «г» кичик банди).\nАгар бино турлича фойдали фойдаланиш муддатига эга бошқа АВлар билан йириклаштирилса, ҳисобда харажатлар камайтирилади, мол-мулк солиғи оширилади. Бу корхонанинг фойдасида акс этади.\nМисол. Қурилган бино ва унга ўрнатилган лифт (АВ гуруҳи - иш машиналари ва асбоб-ускуналар) ҳисоби .\nБинолар ва иморатларнинг амортизация нормаси – йилига 3% (33 йил фойдаланиш), лифтнинг (юк кўтариш-транспорт машинаси) амортизация нормаси – 15% (7 йил фойдаланиш) (СК 306-м. 6-қ. IV графа). Яъни агар лифт бино таркибига киритилса, лифтнинг фойдали фойдаланиш муддати 5 маротаба оширилади.\nАВ қиймати, млн сўм\nсуммаси, млн сўм\nАмортизация нормаси (СК 306-м.)\nМол-мулк солиғи ҳам нотўғри ҳисобланади – оширилади. Кўчмас мулк юридик шахслар мол-мулкига солинадиган солиқ объекти ҳисобланади (СК 411-м.). Яъни лифтни бино қийматига киритганда корхона солиқ солиш объектини оширади.\nСолиқ ҳисоблаб ёзилишини солиштирамиз:\nБинонинг қиймати, млн сўм\nҲисобланган амортизация, млн сўм\nЙиллик мол-мулк солиғи суммаси, млн сўм\n2,231 ((115 – 3,45) х 2%)\n1,94 ((100 – 3) х 2%)\nКатта корхоналарда АВларнинг бундай батафсил ҳисобини ташкил этишнинг маъноси йўқ – бу бухгалтериянинг қўшимча ресурсларини талаб этади. Ахир бу ҳолда бинонинг турлича эскириш муддатларига эга бўлган барча конструктив деталларини: том қопламаси, ёнғин сигнализацияси тизими, водопровод ва ҳоказоларни алоҳида ҳисобга олиш зарур бўлади. Бундан ташқари, ўғирликдан сақланиши назорат қилиниши зарур бўлган АВ объектлари ҳисобини ташкил этиш мақсадга мувофиқ. Лифтни бинодан ўғирлаб кетиш эса амалга ошмайдиган иш. Бинода эскирган ускуналарни таъмирлаш ва алмаштириш учун резервларни шакллантириш мумкин.\nҲар қандай ҳолатда ушбу масалани корхона мустақил равишда – бухгалтерия ҳисоби ва солиқ солиш мақсадларида ўзининг ҳисоб сиёсатларидан келиб чиқиб ҳал қилиш ҳуқуқига эга.


Бухорода «Эпика» ҳайдовчиси ЙПХ ходимини судради » Ўзбекистон янгиликлари – Zamin.uz\n, 05 2020, 11:35\n03 июн, 10:49 1 486 Жамият\nЖорий йилнинг 2 июнь куни ижтимоий тармоқларда «Эпика» русумли автомашина ЙПХ инспекторини олд капоти устида судраб кетганлиги акс этган видео тарқалди.\nИИВ ЙҲХББ ахборот хизмати хабарига кўра, видео лавҳа ўрганилганда, Бухоро вилояти ИИБ ЙҲХБ ЙПХО 1-сафарбар гуруҳи ЙПХ инспекторлари Н.Шарипов ва В.Қурбоновлар 2 июнь куни соат 12:00ларда, Бухоро шаҳридаги Карвон буюм бозори олдидан ўтган М-37 халқаро аҳамиятдаги автомобиль йўлида ҳаракат хавфсизлигини таъминлаш, йўл транспорт ҳодисаларининг олдини олиш бўйича хизмат олиб бораётган бўлишган.\nХизмат жараёнида Н.Шарипов оқ рангли «Эпика» русумли транспорт воситасини ЙҲҚнинг 3.27 «Тўхташ тақиқланган» йўл белгисига амал қилмай тўхтаганлиги учун ўрнатилган тартибда тўхтатган. Инспектор ҳайдовчига ўзини таништириб, содир этган ҳуқуқбузарлигини тушунтирган ва автомашинани бошқариш ҳуқуқини берувчи ҳужжатларини тақдим этишни сўраган. Шунда ҳайдовчи автомашина ойналарини кўтариб, эшикларини қулфлаган. Бу вақтда ҳайдовчининг қочиб кетишини олдини олиш мақсадида ЙПХ ходими В.Қурбонов автомашина олдига турган.\nҲайдовчи эса ЙПХ инспектори турганлигига қарамасдан ҳаракатни бошлаган. ЙПХ инспектори автомашинанинг капот қисмига осилиб қолган ва автомашина ҳайдовчиси тахминан 10 метр масофагача ҳаракатланиб кейин тўхтаган.\nҲайдовчининг шахсига аниқлик киритилиб, воқеа жойига шаҳар ИИБ ва прокуратура органлари ходимларидан иборат тезкор тергов гуруҳи етиб борган.\nМазкур ҳолат юзасидан Бухоро шаҳар прокуратураси томонидан суриштирув ишлари олиб борилмоқда, дейилади хабарда.\nТез тиббий ёрдам машинаси “Эпика” билан тўқнашди (фото, видео) 14 апр, 16:13\nЙПХ инспектори ҳайдовчига дислокация кўрсатмади. Унга чора кўриладими? 23 фев, 10:35\nҲайдовчи инспекторнинг юзига нега мушт туширди? 22 фев, 16:23


ТАКЛИФНОМАЛАР-ТАБРИКЛАР — QWERT.UZ\nТуғилган кун учун табриклар матни — Хайдовчига (Аёлга — шеър)\nОпубликовано 8 июля, 2021 21 июля, 2021 автором qwert.uz\nБахорий гўзаллик, бўлсин — Сиз билан,\nУни хамрох этинг, ўзингиз билан.\nСизни тарк этмасин, мустахкам соғлик,\nБарча мушкулотлар — Сиз билан боғлиқ.\nТуғилган кун учун табриклар матни — Хайдовчига (Эркак кишига — шеърлар)\nОпубликовано 8 июля, 2021 17 июля, 2021 автором qwert.uz\nАвтоуловингиз — турибди кишнаб,\nЧанг-ғубор йўқ унда, турибди яшнаб.\nХулқингиз биз учун — доим «эталон»,\nБошқаринг таъмирсиз, отмасин балон.\nТуғилган кун учун табриклар матни — Хайдовчига (Аёлга — матн)\nСизни хамкасб хайдовчилар номидан туғилган кунингиз билан чин юракдан табриклаймиз! Сизни бахорий гўзаллик ва орасталик хеч қачон тарк этмасин! Ноанъанавий хайдовчилик касбини эгаллаб,\nТуғилган кун учун табриклар матни — Хайдовчига (Эркак кишига — матн)\nСизни хамкасб хайдовчилар номидан туғилган кунингиз билан чин қалбдан табриклаймиз! Сизга мустахкам соғлик, келгуси ишларингизда улкан муваффаққиятлар тилаб қоламиз! Хайдовчилик касбидаги намунали хулқингиз ва тартиблилик каби….\nТуғилган кун учун қисқа хазил шеърлар (приколлар) — Божага\nСалом божа, қалайсиз,\nНега мўйлов силайсиз?\nАйтганча, мўйлов ошни,\nҚилиб берсангиз тезроқ,\nОзидан кўпи созроқ.\nТуғилган кун учун қисқа хазил шеърлар (приколлар) — Кундошга\nОпубликовано 23 августа, 2020 23 августа, 2020 автором qwert.uz\nСалом кундош — дугонам,\nБиз эмасмиз бегона.\nТуғилган кунинг бу кун,\nЗиёфат бўлсин тўкин.\nСенга деб торт пиширдим,\nСода солиб шиширдим.\nТуғилган кун учун қисқа хазил шеърлар (приколлар) — қўшни қизга\nҚўшним қизи хадича,\nХар кунги одатича,\n(Эски бир қўшиқ матни,\nЭрта туриб (онаси),\nБу «одоб» нишонаси,\nТуғилган кун учун қисқа хазил шеърлар (приколлар) — Дўстга\n(Дўстим бўлганинг билан,\nСен барибир бетайин!).


Литвада Абай ва ал-Фаробий ҳақидаги китоблар тақдимоти бўлиб ўтди NUR-SULTAN. Kazinform – Ал-Фаробий номидаги Қозоқ миллий университетининг «Қозоқ университети» нашриёти Қозоғистон Республикасининг Литвадаги Элчихонаси ҳамда Литванинг «Жара» нашриёти билан ҳамкорликда ал-Фаробийнинг 1150, Абайнинг 175 йиллигига бағишлаб XXI Халқаро Вильнюс китоблар кўргазмасини ташкил этди, деб хабар беради Kazinform мухбири.\nЕлбасы Nur Оtan Сиёсий кенгаши бюроси йиғилишини ўтказиш тўғрисидаги Қарорни имзолади NUR-SULTAN. Kazinform – 2020 йил 5 март куни пойтахтимизда «Nur Оtan» партияси Сиёсий кенгаши бюросининг йиғилиши бўлиб ўтади. Бу ҳақда ҚР Биринчи Президенти матбуот котиби Айдос Укибай Twitter саҳифасида маълум қилди.\nБош вазир Модернизация бўйича миллий комиссия йиғилишини ўтказди NUR-SULTAN. Kazinform – ҚР Бош вазири Асқар Мамин раислигида Модернизация бўйича миллий комиссия йиғилиши бўлиб ўтди. Унда 2019 йилда бажарилган ишлар сарҳисоб қилиниб, долзарб мавзулар муҳокама қилинди, деб хабар беради Kazinform ҚР Ҳукумати расмий сайтига ҳавола қилиб.\nЕлбасы: Коронавирус Хитой ва Қозоғистон иқтисодиётига салбий таъсир қилиши мумкин NUR-SULTAN. Kazinform – ҚР Соғлиқни сақлаш вазири Елжан Биртанов Хавфсизлик Кенгаши мажлисида мамлакатимизда коронавирус билан боғлиқ аҳвол ҳақида ҳисобот берди, деб хабар беради Kazinform мухбири Еlbasy.kz сайтига ҳавола қилиб.\nНурсултон Назарбоев «Nur Otan» партияси раисининг биринчи ўринбосарини қабул қилди NUR-SULTAN. Kazinform – Нурсултон Назарбоев «Nur Otan» партияси раисининг биринчи ўринбосари Бауржан Байбекни қабул қилди, деб хабар беради Kazinform Елбасы сайтига ҳавола қилиб.\nНурсултон Назарбоев АҚШ Давлат котиби Майк Помпео билан учрашди NUR-SULTAN. Kazinform – Нурсултон Назарбоев Америка Қўшма Штатлари Давлат котиби Майк Помпео билан учрашди, деб хабар беради Елбасы расмий сайти.\nЕлбасы иштирокида «Nur Otan» партияси кенгайтирилган мажлиси ўтказилади NUR-SULTAN. Kazinform – Март ойида Нурсултон Назарбоев иштирокида «Nur Otan» партияси сиёсий кенгашининг кенгайтирилган мажлиси бўлиб ўтади. Бу ҳақда партия Раиси Биринчи ўринбосари Бауиржан Байбек маълум қилди, деб хабар беради Kazinform мухбири.\nҚР Президенти ва Елбасы Абайнинг 175 йиллигини расман очиб берди NUR-SULTAN. Kazinform – Давлатимиз раҳбари Қасим-Жомарт Тоқаев ва Қозоғистоннинг Биринчи Президенти – Елбасы Нурсултон Назарбоев буюк қозоқ мутафаккири, шоир Абай Қўнонбоевнинг 175 йиллик юбилейи бошланишига бағишланган тантанали маросимда иштирок этди.\nНурсултон Назарбоев Ўзбекистон Президенти билан телефон орқали сўзлашди NUR-SULTAN. Kazinform – Қозоғистоннинг Биринчи Президенти –Елбасы Нурсултон Назарбоев Ўзбекистон Республикаси Президенти Шавкат Мирзиёев билан телефон орқали сўзлашди, деб хабар беради ҚазАқпарат Елбасы расмий сайтига ҳавола қилиб.\nНурсултон Назарбоев Бош прокурорни қабул қилди NUR-SULTAN. Kazinform – ҚР Бош прокурори Елбасы Нурсултон Назарбоевга 2019 йил якунлари ҳамда келгуси йилга белгиланган асосий вазифалар ҳақида маълумот берди, деб хабар беради Kazinform Елбасы сайтига ҳавола қилиб.\nЕлбасы ички ишлар вазирини қабул қилди NUR-SULTAN. Kazinform – Елбасы ички ишлар вазири Ерлана Турғумбаевни қабул қилди, деб хабар беради Kazinform Елбасы сайтига ҳавола қилиб.\nНурсултон Назарбоев ЕОИИ норасмий саммитида иштирок этади NUR-SULTAN. Kazinform – Санкт-Петербург шаҳрида бўлиб ўтадиган Евроосиё иқтисодий иттифоқининг норасмий саммитига Евроосиё олий иқтисодий кенгашининг Фаҳрий раиси сифатида ҚР Биринчи Президенти – Елбасы Нурсултон Назарбоев лутфан таклиф этилди. Бу ҳақда Президент матбуот котиби Берик Уалига ҳавола қилиб Kazinform хабар беради.\nНурсултон Назарбоевга «Турк дунёсининг жонланиш мукофоти» берилди ANKARA. Kazinform – ҚР Биринчи Президенти - Елбасы Нурсултон Назарбоевга «Турк дунёсининг жонланиш мукофоти» берилди, деб хабар беради Kazinform мухбири Анқара шаҳридан.


Тошкент вилоятида эркак кишининг жасади топилди - 27.04.2017, Sputnik Ўзбекистон\nТошкент вилоятида эркак кишининг жасади топилди\n2017 йил 18 апрель куни Тошкент вилояти Олмалиқ шаҳрида эркак кишининг жасади топилган. Мурданинг бош соҳасида жароҳатлар борлиги аниқланган 27.04.2017, Sputnik Ўзбекистон\n15:39 27.04.2017 (янгиланди: 10:08 28.04.2017)\n2017 йил 18 апрель куни Тошкент вилояти Олмалиқ шаҳрида эркак кишининг жасади топилган. Мурданинг бош соҳасида жароҳатлар борлиги аниқланган\nТОШКЕНТ, 27 апр — Sputnik. 2017 йил 18 апрель куни Тошкент вилояти Олмалиқ шаҳрида эркак кишининг жасади топилган. Мурданинг бош соҳасида жароҳатлар борлиги аниқланган, деб хабар берди Ўзбекистон ИИВ матбуот-хизмати.\nИИВ ҳузуридаги Тергов Департаменти терговчи ва суриштирувчи лавозимларига одам излаяпти\n27 Апрел 2017, 15:21\nМазкур ҳолат бўйича Ўзбекистон Республикаси Жиноят Кодексининг тегишли моддлари билан жиноят иши қўзғатилиб, тергов ҳаракатлари олиб борилмоқда.\n"Касални даволагандан кўра, уни олдини олган афзал. Шу маънода, юз берган ҳар бир ҳуқуқбузарлик ва жиноятни юзага келтирган сабабларни ўрганиш, оқибатларини бартараф этиш, нафақат ҳуқуқ тартибот идоралари ходимларининг, балки ҳар бир фуқаронинг инсоний вазифаси бўлиши лозим, барча фуқаролар билан ҳамкорликда салбий иллатлар, жиноят ва ҳуқуқбузарликларнинг содир этилишга чек қўйишимиз мумкин", дейилади ИИВ хабарида.


10 ой аввал 1623 siyrat.uz\n10 ой аввал 447 siyrat.uz\nИсми шарифи Барака бинти Саълаба. Расулуллоҳ соллаллоҳу алайҳи васалламнинг оталари Абдуллоҳнинг жорияси бўлиб, унинг вафотидан сўнг Пайғамбаримиз хонадонида қолади.\n10 ой аввал 2569 siyrat.uz\n10 ой аввал 2381 siyrat.uz\nЎша ерда бир қора танли ҳабаший қул ўз хожасининг қўйларини боқиб юрар эди. Хайбар аҳли қурол-аслаҳаларини олиб, урушга тайёргарлик кўра бошлаганларида улардан: «Нима қилмоқчисизлар?» деб сўради. «Анави давоми...\n10 ой аввал 1704 siyrat.uz\nАлоҳ таоло бирон ишни рўёбга чиқаришни ирода қилса, сабабларини ҳозирлаб, тўсиқларини бартараф этади. Пайғамбар алайҳиссалом Қурайш халқи бўйсунмагунча араблар ялписига бўйсунмаслигини, Макка у кишининг давоми...\n10 ой аввал 1872 siyrat.uz\n10 ой аввал 19131 siyrat.uz\nИброҳим, Исмоил, Яқуб, Закариё каби ўтган пайғамбар алайҳимуссаломларнинг гўзал исмларини кўп ва хўп эшитамиз. Фарзандларимизни ўша исмлар билан номлаймиз. Лекин жуда камчилигимиз бу исмларнинг маъноларини биламиз. давоми...\n10 ой аввал 92782 siyrat.uz\n10 ой аввал 4056 siyrat.uz\n(м. 1517-1924 йй.) Миср Аббосийларининг сўнгги ўн еттинчи халифаси Учинчи Мутаваккил Алаллоҳ Миср фотиҳи Ёвуз Султон Салим билан бирга Истанбулга кетди. Аё Софиё жомеъида ғоят муҳташам бир мажлис ўтказилди. давоми...\n10 ой аввал 16815 siyrat.uz\n10 ой аввал 3113 siyrat.uz\nСевги ва фидокорлик намуналари\nАбу Убайда ибн Жарроҳ Расулуллоҳнинг юзларига кириб кетган халқадан бирини тиши билан чиқариб олар экан, олд тишларидан бири синди. Иккинчи ҳалқани чиқарар экан, иккинчи тиши синди. Расулуллоҳнинг ярали юзларига давоми...\n10 ой аввал 2646 siyrat.uz\n10 ой аввал 1944 siyrat.uz


Гавриш машғулотга қўшилади | "NAVBAHOR" FUTBOL JAMOASINING RASMIY WEB SAHIFASI\nГавриш машғулотга қўшилади\nЖамоамизнинг эртага бўлиб ўтадиган машғулотида украиналик футболчи Виталий Гавриш қўшилади. 1986 йилнинг 18 мартида туғилган Виталий майдонда ярим ҳимоячи сифатида ҳаракат қилади. Чернигов шаҳрида туғилган футболчи фаолиятини 2002 йили “Десна” клубида бошлаган. 2007 йилга қадар ушбу жамоа сафида 74 та ўйинда майдонга тушиб, рақиблар дарвозасини 17 бор нишонга олган. Гавриш 2007-2011 йилларда Алчевскнинг “Сталь” (124 та ўйин 23 та гол) жамоаси шарафини ҳимоя қилган. 2007-2008 йилги мавсумда Донецкнинг “Металлург” жамоаси аъзоси сифатида ҳаракат қилган. Аммо, ушбу клуб сафида атиги иккита ўйин ўтказганлиги сабабли яна “Сталь”га қайтган. 2011-2013 мавсумларни “Александрия” жамоасида ўтказиб, 30 та учрашувда рақиблар дарвозасини икки бор нишонга олган. 2013-2015 йилларда Запорожьенинг “Металлург” клубида тўп суриб, 44 та ўйинда битта голга муаллифлик қилган. Футболчнинг сўнгги жамоаси “Говерла” жамоаси бўлганди.\nАввал жамоамиз сафига сербиялик футболчини келиб қўшилиши ҳақида хабар бергандик. Аммо, сербиялик ўйинчи маълум сабабларга юртимизга кела олмайдиган бўлди. Шу сабабли, унинг ўрнига Виталий Гавриш чақирилди. Гавриш мураббийларда яхши таассурот қолдира олса янги мавсумда “Навбаҳор” шарафини ҳимоя қилади.


Ўзбекистон пойтахтидаги “Спутник” массивида ким яшайди? - Фарғона.Ру ахборот агентлиги\n22:26 msk, 13 Июль 2020\nУйлар эски, ёғочдан қилинган, аммо қадрдон бўлиб қолган\nШаҳар марказидан энг узоқда жойлашган микрорайонлардан бири бўлган “Спутник”ка жамоат транспортида қирқ дақиқада етиб бориш мумкин. Яқин эмас, албатта. Солиштириб кўрсак, шунча вақт ичида Тошкент вилоятида жойлашган Чирчиқ шаҳрига етиб бориш мумкин. Бу ерда ҳеч қачон бўлмаган одам (Тошкентда унақалар кўп) ҳайрон қолиши турган гап: бу массив бутунлай бошқа шаҳарга ўхшайди. Бу жой аквариумни эслатади, чунки ёғочдан қилинган икки қаватли уйлар жуда кўп бўлиб, бу уйларнинг устига саккиз қиррали шифердан қилинган “тангача” қопланган. Бунақа уйлар Тошкентнинг фақат Кадышев массивида, 58-ҳарбий шаҳарчада бор.\nБу тураржой массиви яшилликка бурканган, айниқса бу ерда микроиқлим ҳосил қилувчи чинор ва эман дарахти кўп. “Ёзда бу ерда шаҳар марказидан кўра анча салқин бўлади. Лекин доим уйдагидек шинам”, - деган гапларни кўп эшитганман массивда кезиб юрганимда. Бу ерда жами 424 та уй (дом) бўлиб, 15 ёки 17 та (аниғини ҳеч ким билмайди) кварталга жойланган.\n“Спутник”нинг “тангачали” уйлари\n“Спутник” массиви Тошкентда 1966 содир бўлган вайронакор зилзиладан сўнг, 1967 йилда қурилган. Профессионал қурувчилар билан бирга Совет Иттифоқининг турли бурчакларидан келган кўп сонли аскарлар ҳам уни қуришда қатнашган. Айрим уйларнинг чордоғида ҳалиям аскарлар бўр билан ёзган қинғир-қийшиқ ёзувлар сақланиб қолган, масалан: “С приветом от военнослужащих Оренбурга. В/Ч №”.\nМассив жуда тез суръатда қад кўтарди, уни Тошкент атрофида яшовчилар замонавий уйларга кўчирилгунича, вақтинчалик бошпана сифатида қурилган. Аммо орадан ярим аср ўтибдики, ҳалиям кўчирилмаган. Қачонлардир бу ерликлар кўчишни фақат орзу қиларди. Энди шу ерга кўникиб қолиб, бошқа жойга кетгилари келмайди, марказдан узоқ бўлса ҳам одамлар бу ерда қулай ҳаёт кечирмоқда. Суҳбатдошларимнинг айтишича, қайтага бу ерга кейинги йилларда кўпчилик бошқа туманлардан кўчиб келган.\n“Кимгадир шошилинч пул керак бўлади, масалан, операция ёки ўқишга, - дейди 78 ёшли Евгений Степанович. – Улар масалан Чилонзордаги уйини сотиб, бу ердан олади, уй нархидаги фарқини эса ўз эҳтиёжига ишлатади”.\n“Спутник”да яшовчи Евгений Степанович\nҲақиқатан ҳам, Суптникдаги квартиралар доим жуда арзон бўлган: яқин-яқингача бу ерда уч хоналини 17-18 минг, икки хоналини - 14-15, бир хоналини - 10-12 минг долларга сотишган. Кўчиб келган одамлар бу ерда яшаш ҳам арзон тушишини билишган: массив газлаштирилмаган, иссиқ сув таъминоти йўқ, аммо барча квартираларда электр плиталар ва сув иситадиган титанлар ўрнатилган, шу сабабли электр энергияси икки баравар арзонроққа тушади, иссиқ сув учун эса тўланмайди.\n“Натижада “коммуналка” бошқа туманларга қараганда икки баравар арзонга тушади, - давом этади Евгений Степанович, - ойига максимум 30 минг сўм (бозор курси бўйича 4,5 доллар атрофида, - муаллиф изоҳи)».\nБошқа йўли йўқми?\n25 сентябрь куни мамлакат президенти вазифасини бажарувчи Шавката Мирзиёев Сирғалига ташриф буюрди. Унинг келишига йўл бўйидаги бир нечта уй шошилинч равишда оч яшил ва ҳаворангга бўялди. Ташрифдан сўнг бу туманни ҳар томонлама ободонлаштириш, янги бинолар, йўллар ва парклар қуришга қарор қилинди. Совет давридаёқ режалаштирилганидек, бу ерга ер устидан ўтувчи метро қуриладиган бўлди, бу линия “Спутник” орқали ўтади.\nИкки ҳафтача олдин массивда яшовчиларни бир коллеж ҳудудига тўплаб, шаҳар ва туман ҳокимлари ҳамда БТИ (техник инвентаризация бюроси) ходимлари олдида бу қарор ҳақида билдирилди. Яна шу нарса маълум қилиндики, биринчи октябрдан бошлаб Спутникда квартира олди-сотдиси тўхтайди, энди бу уйлар “қизил чизиқ” ҳудудида деб ҳисобланади. Кейин ҳамма кадастр ҳужжатларини БТИга топширишди.\nКейинчалик маълум бўлдики, биринчи навбатда фақат Спутникнинг биринчи массивида яшовчилар бошқа квартираларга тарқатилар экан. Қонун бўйича, хоналар сони бир хил бўлган квартираларга квартираларга кўчирилади, бунда майдон ўлчами ва рўйхатда турган одамлар сони ҳисобга олинмас экан. Айрим маълумотларга кўра, бу жорий йилнинг декабригача амалга ошиши керак, шунгача бу кварталдаги 25 та уй бузиб ташланади.\n“Улгуришмаса керак, - дейди шундай уйлардан бирида яшовчи 65 ёшли Николай Олегович. – Бу дегани 200 та квартира дегани – қисқа вақтда шунча уйни қаердан топишади?”\n“Спутник”да яшовчи Николай Олегович\nПенсионернинг сўзларига кўра, қўшни уйлардаги кўпчилик танишларига Чилонзор, Юнусобод туманлари ва Алгоритм массивидаги иккиламчи фонддан уйлар таклиф этилган, айримлар кўчиб ҳам улгурган эмиш. Айримларга эса, жумладан унга ҳам, негадир ҳали ҳеч нарса таклиф қилишмаган.\n“Вариантлар ҳаммага эмас, шахмат тартибида, танлаб таклиф этилмоқда. Ўйин бўлаётганга ўхшайди, - дейди Николай Олегович. – Биринчи бўлиб, таниш-билиш бўйича “ўз” одамларига энг яхши вариантларни бериб, улар жойлашиб олгандан сўнг бизга ўхшаган камбағалларга ёмонроқлари – Сергелининг ўзидаги бетон уйлар тегади”.\nОёқ остида ботқоқ, тепада чинор\nБиринчи кварталдан узоқроқда яшовчиларга ҳали уларнинг уйлари уч-тўрт йил туришини айтишган.\n“Менимча бу ҳаммаси қуруқ ваъдавозлик, - деб тахмин қилади бешинчи кварталда яшовчи кекса Зинаида Михайловна. – Президент сайловидан олдин хоҳлаганича ваъда бериш мумкин. Биринчи квартални бузиб ташлагач, шу билан иш тўхтайди, деб ўйлайман”.\n“Спутник”да яшовчи Зинаида Михайловна\nДеярли худди шу фикрни собиқ десантчи – 42 ёшли Алексей ҳам билдирди, у Спутникнинг тўққизинчи кварталида яшайди.\n“Қаранг, бизнинг уйларимиз қуриладиган метро линиясидан анча узоқда жойлашган, демак бизнинг уйларимизни бузишдан мақсад – янги кўп қаватли уйлар қуриш, - деб ҳисоблайди Алексей. – Аммо келажакдаги қурилишни режалаштирган билимсиз муҳандис ёки архитекторлар бир нарсани ҳали билмайдики, массивимиз ерида йирик иншоот қуриб бўлмайди!”\nВа бизга “Спутник” қандай пайдо бўлганини айтиб берди. 1966 йилги зилзиладан сўнг шаҳар марказида кенг кўламли қурилиш ишлари бошлангач, бузилган уйлардан қолган қурилиш чиқиндиларини қаергадир йўқотиш керак бўлган. Ўша пайтда “Спутник” ўрнида ботқоқлашган кўллар бўлган. Шу кўлларни чиқинди билан тўлдириб, экскаватор билан текисланганида жуда катта майдон пайдо бўлган, кейин шу ерга ёғочдан вақтинчалик уйлар қуришга келишилган. Чунки бу ерларда нисбатан енгил, зилзилага бардошли иншоотларгина бузилмай туриши мумкин бўлган.\n“Мен бир марта ўра қазимоқчи бўлганимда, икки ярим метр чуқурликда тиззагача сувга ботганман, – давом этади Алексей. – Кейинчалик билишимча, ҳамма уйларда ерости дренаж тизими ўрнатилган бўлиб, улар узлуксиз равишда сувни тортиб, массивдан ташқарига чиқариб ташлар экан. Шунинг учун ҳам бу ерда фақат ёғоч уйларни қуриш мумкин бўлган – пойдевор катта бинони кўтара олмайди ва табиий равишда “сузиб кетади”. Қозиқ қоқиш эса жуда қимматга тушади”.\nУнинг қўшниси, пенсионер Игорнинг сўзларига кўра, икки қаватли уйларни барибир бузиб ташлашса керак, аммо янги қурилиш қилиб бўлмагани сабабли, ўрнига ҳеч нима қуришмайди.\n“Бу ердан кетгимиз келмайди, албатта, - дейди Игорь. – Аммо унданам афсусланарлиси шуки, уйлар билан бирга минглаб ярим асрлик чинорларни йўқ қилишади. Қолаверса, Тошкентда бунақа ишларга ўрганиб қолишди…»\n“Спутник” хиёбонлари ҳозирча кўзни яшнатиб турибди


Имкониятлар ишга солинмоқда – Сурхон тонги\nБош саҳифа / Жамият / Имкониятлар ишга солинмоқда\nФеврал 9, 2018\tЖамият Изоҳ қолдириш 681 Кўрилди\nЯқиндаги депутатлик сўровингиз ва унга қандай жавоб олдингиз?\nСайловчилар билан охирги марта қачон ва қайси маҳаллада учрашдингиз? Уларнинг таклиф ва муаммолари нималардан иборат бўлди?\nКончилар маскани бўлган Шарғун шаҳри узоқ йиллардан буён эътибордан четдалиги сабабли кўпгина муаммо ва камчиликлар йиғилиб қолган эди. Шаҳардаги аҳоли истиқомат қиладиган кўп қаватли бинолар аянчли аҳволга тушиб қолган, оддий санитария қоидаларига жавоб бермас эди. Бу ердаги шифохона, болалар боғчаси, марказий стадион ва бошқа хизмат кўрсатиш нуқталари ҳам собиқ иттифоқ даврида қурилган бўлиб, ниҳоятда ночор ҳолатда эканлигини ҳаммамиз яхши билардик. Олдинги йилларда ҳам шу ҳудудда яшовчи аҳоли, халқ вакиллари ва маҳаллий раҳбарлар томонидан юқори ташкилотларга кўплаб мурожаатлар қилинган бўлсада, натижасиз қолиб кетмоқда эди. Сайловчиларнинг мурожаат ва таклифларини ўрганиб, депутат сифатида Шарғун шаҳрида жойлашган “Шахтёр” стадионини замонавий талабларга мувофиқ реконструкция қилиш лозимлиги бўйича вилоят ва республика миқёсидаги ташкилотларга бир неча маротаба мурожаат этдим. Таклиф ва сўров ижобий ҳал этилди.\nҲурматли Президентимизнинг халқ манфаатларини кўзлаб олиб бораётган адолатли сиёсатлари туфайли ниҳоят 2017 йилда Шарғун шаҳрида ҳам улкан бунёдкорлик ишлари бошлаб юборилди. Жумладан, “Шахтёр” стадионида 3,5 миллиард сўмлик реконструкция ишлари амалга ошириладиган бўлди. Айни дамда, ушбу спорт иншоотида “Махсус қурилиш ва таъминбутлаш” МЧЖ қурувчилари томонидан ишлар жадал суръатлар билан олиб борилмоқда. Жорий йилнинг август ойида мутлақо янги ва замонавий қиёфа касб этадиган мазкур спорт мажмуаси фойдаланишга топширилиши режалаштирилган.\nШунингдек, Шарғун шаҳар шифохонасида 17 миллиард, янги маданият уйида 1,1 миллиард, шаҳардаги 8-мактабгача таълим муассасасида 1,9 миллиард ва 9-МТМда қарийб бир миллиард сўмлик қурилиш ва ободонлаштириш ишлари айни пайтда юқори суръатларда олиб борилмоқда. Аҳоли яшайдиган кўп қаватли биноларнинг томи ёпилиб, мукаммал таъмирланмоқда. Бир сўз билан айтганда, Шар- ғун шаҳри мутлақо янги қиёфа касб этмоқда.\nБундан ташқари, инвестиция дастурлари асосида сайлов округимиз ҳудудида ёшларни иш ўринлари билан таъминлаш ва аҳоли фаровонлигини ошириш мақсадида 2 та янги корхона қурилиб, яқинда фойдаланишга топширилиши мўлжалланмоқда. Булар йилига 11500 тонна толани қайта ишлайдиган ва 450 нафар ишчи ўрнига эга “Сурхон сифат текстил” ҳамда 500 нафар ишчи ўрнига эга бўлган “Сурхон текстил кийимлари” корхоналаридир. Албатта, янги очилаётган бундай замонавий корхоналар ўта долзарб муаммо ҳисобланган аҳоли, айниқса, ёшлар бандлигини таъминлаш йўлида муҳим қадам бўлади.\nБелгиланган режа асосида сайловчилар билан учрашувлар ва мулоқотлар ўтказиб борамиз. Ана шундай учрашувлардан бири 2017 йил декабрь ойининг охирида Тоқчиён ҳудуди “Бойсунобод” маҳалласида яшовчи аҳоли билан бўлиб ўтди. Улар ўзларини қийнаётган муаммоларни изҳор қилишди. Бу ҳудуд туман марказидан қарийб 30 км узоқликда жойлашган. Шу сабабли тоғли Тоқчиён қишлоғидан Шарғун шаҳри ва Сариосиё туман марказигача йўналишли автобус қатновини йўлга қўйиш мақсадида туман ҳокимлиги ва “Ўздарётранс” агентлиги вилоят бўлимларига мурожаат этдик. Бу масала айни вақтда ўрганиб чиқилмоқда.\nШунингдек, шу ҳудудда яшовчи аҳолини тоза ичимлик суви билан таъминлаш ҳамда аҳоли томорқасини суғориш учун сув таъминотини яхшилаш мақсадида туман ҳокимлиги, “Сувоқова” ташкилотининг туман ва вилоят бўлими раҳбарларига ҳам мурожаат қилганман. Яқин вақт ичида бу масалалар ижобий ҳал этилишига умидворман.\nБир ой олдин Шарғун шаҳридаги “Маъданкон” маҳалласида яшовчи фуқаролар билан шу ердаги 4-ўрта таълим мактабида учрашув ўтказдик. Савол-жавоблардан сўнг сайловчилар Юртбошимиз Ш.Мирзиёев томонидан мамлакатимизда ва шу жумладан, бизнинг туманимизда олиб борилаётган бунёдкорлик ишларидан миннатдорчиликларини билдиришди. Улар ёшларни иш билан таъминлаш, ичимлик сув ва газ таъминотини яхшилаш каби масалаларда кўпроқ мурожаат этишди. Жумладан, “Маъданкон” маҳалласида яшовчи фуқаро Остонақулова Турсунбиби Шарғун қурилиш коллежини битирган ўғли Остонақулов Хуррамни иш билан таъминлашда ёрдам сўраб мурожаат қилди. Биз худди шундай 10 нафар коллежни битирган ёшларни иш билан таъминлашда амалий ёрдам кўрсатиш мақсадида туман бандликка кўмаклашиш ва аҳолини иш билан таъминлаш бўлими бошлиғи А.Қурбоновга хат билан мурожаат этдик.\nБир сўз билан айтганда, туманимиздаги ҳар бир маҳалла, қишлоқ ва гузарларда тадбиркорларимиз томонидан кичик саноат корхоналари, савдо, маиший хизмат нуқталари барпо этилмоқдаки, бу ўз-ўзидан аҳолининг фойдали иш билан бандлигини таъминлашда асосий омил бўлмоқда. Мақсадимиз амалга оширилаётган ислоҳотлар ва давлат дастурларининг бекаму кўст бажарилишида барча куч ва имкониятларимизни сафарбар этишдир.\nхалқ депутатлари вилоят Кенгаши депутати, 27-Тоқчиён сайлов округи\nОлдинги Таниқли полвон шогирдлари\nКейинги Фавқулодда вазиятларда


Шавкат Мирзиёев Чирчиқдаги «Кимёгарлар» маданият саройига ташрифидан сўнг Тошкент вилоятига сафарини якунлади - Daryo\n22:48, 16.10.2021 28343\nШавкат Мирзиёев Чирчиқ шаҳридаги «Кимёгарлар» маданият саройини бориб кўрди, дея хабар қилмоқда Президент матбуот хизмати.\n2021 йилда маданият саройи таъмирланди. Бино ва фаввора асл ҳолини сақлаган ҳолда реставрация қилинди. Замонавий совитиш ва иситиш тизими, овоз кучайтириш мосламалари ўрнатилди. Тўгарак хоналари зарур мебель ва жиҳозлар билан таъминланди. Шу тариқа бу ер яна одамларнинг, айниқса, ёшларнинг севимли масканига айланди. Бугунги кунда «Беш ташаббус» доирасида ташкил этилган тўгаракларда 300 дан зиёд ўғил-қиз шуғулланмоқда.\nПрезидент бу ерда яратилган шароитлар билан яқиндан танишди, машғулотлар жараёнини кўздан кечирди. Маданият саройида 700 ўринга мўлжалланган концерт залида болалар куй-қўшиқлар ижро этди.\nДавлат раҳбари уларнинг ўқиш ва ижодига муваффақият тилаб, устозларига миннатдорлик билдирди. Мутасаддиларга маданият саройи фаолиятини кенгайтириш, тўгараклар ва ижодий жамоаларни доимий қўллаб-қувватлаш бўйича кўрсатмалар берди.\n07:07, 15.11.2021 131942\n16:53, 12.11.2021 139348\n15:05 Бугун 325\n15:00 Бугун 545\n14:58 Бугун 777\n14:42 Бугун 767\n18:20, 01.12.2021 100431\n07:05, 01.12.2021 89805\n09:50, 01.12.2021 76348


Иккинчи жаҳон уруши давридаги энг катта оммавий қирғин. Фашистлар Бабий Ярда уюштирган қатлиом ҳақида — LifeUz\nБаби Ярдаги қирғинлар 30 сентябрдан кейин ҳам давом эттирилди. Қирғинлар энди унчалик катта масштабда бўлмаса-да, доимий равишда – Қизил Армия шаҳарни озод қилгунига қадар амалга оширилди. Баби Ярдан кейин бошқа катта шаҳарларда ҳам яҳудийларнинг қатлиомлари давом этди. Бироқ кейинчалик бу фожиаларнинг барчаси контцентрацион лагерларда содир бўлган даҳшатлар фонида ноҳақ унутилди. Масалан, Одесса ва Ригада содир этилган қатлиомлар, аммо булар энди умуман бошқа ҳикоялар…\nРубрикаЖаҳон янгиликлари Илм-фан Инсон ҳуқуқлари Сиёсат


Мавзу: "DxOMark" - Terabayt.Uz\nҚурилма камера тестида 130 баллни қўлга киритди. Бу iPhone 12 Pro Max қайд этган натижа билан бир хил.\nDxOMark бунинг учун янги бенчмарк ишлаб чиқди ва унда батареяларнинг барча жиҳатлари – қувватланиш тезлиги, автономлик муддати, турли сценарийлар бўйича самарадорлик каби параметрлар текширилади.\nЯнги модел стандарт Mi 10 флагманининг яхшиланган версияси бўлса-да, орқа панелининг дизайни бўйича Xiaomi Mi 10 Ultra юбилей суперфлагманига кўпроқ ўхшайди.\nЭнг қиммат суперфлагман ҳаттоки кучли ўнликка кирмаган Honor 30 Pro+, iPhone 11 Pro Max, Huawei Mate 30 Pro 5G, iPhone 12 mini, iPhone 12 ҳамда Honor V30 Pro моделларидан ҳам пастдан жой олган!\nХитойлик камерофон iPhone 12 Pro Max’ни маҳв этиб, DxOMark рейтингида кучли бешликка кирди!\nАтиги 700 долларлик бу қурилма дунё тан олган энг зўр ва қиммат камерофонлар – Huawei Mate 30 Pro, Xiaomi Mi 10 Pro, Galaxy S20 Ultra ва ҳатто iPhone 12 Pro Max флагманларини ҳам ортда қолдирган!\niPhone 12 mini камерасининг баҳоси стандарт талқиндаги iPhone 12 моделиники билан бир хил. iPhone 12 Pro ва 12 Pro Max флагманлари эса камерофонларнинг кучли ўнталигига кирган.\nDxOMark мутахассислари 2020 йили чиққан ва ўзлари текшириб кўрган камерофонларнинг олтита йўналиш бўйича энг кучлиларини эълон қилишди. Рейтингга учтагина компаниянинг жами тўрттагина модели кирган!\nКамеранинг кўп мегапикселли бўлиши унинг аъло сифатли суратлар олиши учун унчалик муҳим эмас; буни DxOMark мутахассислари айни шу модел мисолида яна бир карра исботлашди.\nDxOMark энг кучли Samsung ва Apple флагманларининг селфи-жангини ўтказди\nSamsung’нинг энг зўр флагмани Galaxy Note 20 Ultra бўлса, унга энг муносиб рақиб купертиноликларнинг iPhone 12 Pro Max моделидир. DxOMark уларнинг олд камера тестлари натижаларини бир вақтда чиқарди.\n«Хитойча Apple»нинг юбилей суперфлагмани – Xiaomi Mi 10 Ultra моделининг DxOMark рейтингидаги ҳукмронлиги кўпга бормади, юртдоши тезда ундан тахтини қайтариб олди!\nЭнг қиммат Samsung флагмани ҳам DxOMark рейтингида уни шарманда қилди – Xiaomi, Vivo, Honor, Huawei ва Oppo смартфонларидан пастда!\nКомпаниянинг энг сўнгги ва энг қиммат флагмани нафақат паст балл олди, балки ҳатто Galaxy S20 Ultra’дан ҳам, хитойлик смартфонсозларнинг бундан арзон моделларидан ҳам ортда қолди!\nХитойлик бу камерофон DxOMark рейтингида Galaxy S20 Ultra ва Xiaomi Mi 10 Pro’ни ҳам «ер тишлатди»!\nAnTuTu энг кучли флагманлар рейтингига кирган, ўз эгасини рози қилган ТОП-10 смартфон рўйхатидан ҳам ўрин олган ушбу камерофон навбатдаги муваффақиятига эришди – DxOMark рейтингида учинчи ўрин!


Бу нафақат жамиятнинг кичик бўғини бўлмиш оилани мустаҳкамлашга, айни пайтда турмуш қураётган йигит-қизга муайян кафолатлар ҳам беради.\nБунда никоҳ шартномаси алоҳида роль ўйнайди. Нотариал тасдиқланган ҳужжат оғзаки келишувлардан кўра, кучлироқ, аҳамиятлироқ эканлигини ҳеч ким инкор этмаса керак. Ўзбекистон Республикасининг Оила кодексига мувофиқ, никоҳланувчи шахсларнинг ёки эр ва хотиннинг никоҳда бўлган даврида ва (ёки) эр ва хотин никоҳдан ажратилган тақдирда уларнинг мулкий ҳуқуқ ҳамда мажбуриятларини белгиловчи келишуви никоҳ шартномаси, деб ҳисобланади. Никоҳ шартномаси ёзма шаклда тузилади ва нотариал тартибда тасдиқланиши лозим. У тўйга қадар тузилса, никоҳ давлат рўйхатига олинган кундан бошлаб кучга киради. Никоҳ даврида тузилган шартнома эса у нотариал тасдиқлангандан бошлаб кучга киради.\nМиллий қонунчиликка асосан, никоҳ даврида топилган барча нарса биргаликдаги мулк саналади. Аммо никоҳ шартномасининг ўзига хос жиҳати шундаки, ушбу таомил томонларнинг хоҳиш-истагига қараб ўзгартирилиши мумкин. Қоида тариқасида никоҳ шартномасининг мақсади мулкни алоҳида ёки улушга алмаштириш ҳисобланади. Шунингдек, мулкнинг айрим турлари ёки муайян даромадлар бўйича муносабатлар ҳам ўзгартирилиши мумкин. Яъни биргаликда тадбиркорлик фаолияти билан шуғулланиш бўйича ўз ҳуқуқ ва мажбуриятларини белгилаб олиш, никоҳдан ажралганда эр ва хотиндан ҳар бирига бериладиган мулкни аниқлаб олиш никоҳ шартномасида акс эттирилади. Мисол учун, тадбиркорлик фаолиятидан келиб тушадиган даромад ушбу -фаолиятни амалга ошираётган эр-хотиндан бирига ёки томонлар ажрашганидан сўнг квартира хотинга, машина эрга тегишли бўлади. Никоҳ шартномаси эр ва хотиннинг мавжуд мол-мулкига нисбатан ҳам, бўлғуси мол-мулкига нисбатан ҳам тузилиши мумкин.\nҚолаверса, қонунчиликда никоҳ шартномасида акс эттирилмаслиги лозим бўлган қатор шартлар ҳам мавжуд. У ҳолда ушбу шартнома ҳақиқий эмас, деб топилиши мумкин. Бундай ҳолатда нотариус никоҳ шартномасини тасдиқламасликка ҳаққи бор. Эр-хотиннинг ҳуқуқ лаёқати ёки муомала лаёқатини чеклаш ана шундай шартлар сирасига киради. Масалан, эр-хотиндан бирининг мерос қолдириш ҳуқуқи чекланмаслиги лозим. Никоҳ шартномасида, шунингдек, эр-хотиннинг ўз ҳуқуқларини ҳимоя қилиш учун судга мурожаат этиш ҳуқуқларини чеклашни, эр-хотин ўртасидаги шахсий номулкий муносабатларни тартибга солишни кўзда тутмаслиги лозим. Айтайлик, эр-хотин ўртасидаги ишонч ва бошқа нарсалар шулар жумласидандир. Никоҳ шартномасида эр-хотиннинг болаларга нисбатан ҳуқуқ ва мажбуриятларини белгиловчи, меҳнатга лаёқатсиз таъминот олишга муҳтож эр ёки хотиннинг ҳуқуқини чекловчи қоидалар, эр ва хотиндан бирини ўта ноқулай ҳолатга солиб қўювчи шартлар ҳам акс этмаслиги керак. Мисол учун, никоҳ даврида топилган барча мол-мулк эр-хотиндан бирининг мулки ҳисобланиши, иккинчиси эса ҳеч қандай товон тўловисиз ушбу мулкка эгалик қилиш ҳуқуқидан тўлиқ маҳрум қилиниши кўзда тутилмайди.\nНикоҳ шартномаси эр-хотиннинг келишуви билан исталган вақтда ўзгартирилади ёки бекор қилинади. У ҳам нотариал тасдиқланиши керак. Никоҳ шартномасини бажаришдан бир томонлама бош тортишга йўл қўйилмайди.\nНикоҳ тугатилган пайтдан бошлаб никоҳ шартномасининг амал қилиши ҳам тугайди, никоҳ шартномасида никоҳ тугатилганидан кейинги давр учун назарда тутилган мажбуриятлар бундан мустасно. Яъни мол-мулкни бўлиш, ундан фойдаланиш, эр-хотиндан бирининг таъминоти ана шундай мажбуриятлар сирасига киради.\nНикоҳ шартномаси фуқаролик-ҳуқуқий асослар бўйича ҳам ҳақиқий эмас, деб топилиши мумкин.\nЖамиятимизда никоҳ шартномасини тузишга турлича муносабат шаклланган. Катта авлод вакилларининг фикрича, бу фақат манфаатни кўзлайдиган, оилавий қадриятлар, анъаналаримиз бузилишига олиб келадиган амалиёт саналади. Ёшлар, тадбиркорлар никоҳ шартномаси бугун жуда зарурлигини қайд этишмоқда. Ҳуқуқшунослар, ўз навбатида, никоҳланувчилар нафақат ўзи, балки фарзандлари, уларнинг келажагини ўйлаб ҳам никоҳ шартномаси тузишлари кераклигини таъкидлайди. Чунки ҳаёт бир текис эмас, эртага сизу бизни нималар кутаётганини ҳеч ким айта олмайди.\nМирзо Улуғбек тумани 4-давлат нотариал идораси нотариуси.\nМазкур рукндаги бошқа мақолалар: « Қадриятлар тараннум этилган фестиваль\tСамимий мулоқотлар »


Туркия бош вазири ҳарбий тўнтарув ҳаракатида иштирок этганларни ёппасига жазоламасликка ваъда берди\n17:20 / 16.07.2016\nТуркия бош вазири Бинали Йилдирим давлат тўнтарувида иштирок этган фуқаролар ва журналистларни ёппасига жазоламасликка ваъда берди.\n“Террорчилар ва айирмачиларни қўллаб-қувватлаётган одамлар, қандай лавозимни эгаллашидан қатъи назар ҳаммага маълум, уларга нисбатан дарҳол чоралар кўрилади”, - дейди бош вазир.\n“Тўнтарувни қўллаб-қувватлаган журналистлар ва фуқароларни ҳукумат таъқиб қиладими?” деган саволга Йилдирим “Давлат тўнтаруви ҳаракати чоғида шок ҳолатида кўплаб журналистлар тўғри йўлдан адашган бўлишлари мумкин”, деб жавоб берди.\n“Бу қийин савол. Ҳозир ҳамма ҳукм қилинадиган қиёмат қойим эмас. Мен барчани – кекса-ю ёшни, аёллар ва болаларни бирлашишга чақираман – миллий байроқ остида бирлашишга!”, - деди вазирлар маҳкамаси раҳбари.\nУ ҳозирда давлат тўнтаруви ҳаракати иштирокчиларининг хатти-ҳаракатларини баҳолаш ишлари кетаётганлигини маълум қилди.\nТуркия давлат тўнтаруви жазо


Импортчи IMEI-код ҳақида: «Ўзгаришлар ҳаммадан кўра...\n29.09.2020 12:53 0 1844\nЮртимизда мобил қурилмаларининг (планшет, смартфон ва ҳоказо) IMEI-кодни рўйхатдан ўтказиш масаласи ҳамон долзарблигича қолмоқда.\n— Ўзгаришлар ҳаммадан кўра бизга кўпроқ таъсир қилди, — дейди «Сифат Бизнес Савдо» МЧЖ Тимур Гафуров. — Бугунги кунда биз ўз маҳсулотларимиз, телефонларимиз савдоси билан тўлақонли шуғуллана бошладик. Тегишли қонун чиққунга қадар смартфонлар бозори тартибга солинмаганди. Биз шунчаки рақобат қилолмасдик. Шунга кўра бозорни ҳам рақобат майдони деб бўлмасди. Ҳозир эса ишонч билан айта оламизки, адолат қарор топди, расмий импортчилар сифатида давлат бюджетига катта божлар тўлаяпмиз.\nБугунги кунда, албатта, умумий вазият яхшиланди. Бироқ, афсуски, айрим муаммолар ҳали ҳам мавжуд. Яъни мижоз телефонни бозордан сотиб олаётганда унинг IMEI коди бир ойдан сўнг рўйхатга олинишини айтишади. Шунда мижоз «Нима учун бир ойдан сўнг?» деган ҳақли саволни бериши керак. Табиийки, бу ноқонуний олиб кирилган телефон бўлиб чиқади. Биз эса мижозларимизга телефонларимизни қонуний олиб кирганимизга кафолат берамиз. Уяли алоқа воситаси савдога чиқишидан олдин расмий дилер сифатида зарур тегишли жараёнлардан ўтамиз. Маҳсулотларимизни сертификатлаштирамиз. Уларининг қонунийлиги, уларда ҳеч қандай муаммо юзага келмаслигига мижозларимизга кафолат берамиз. Борди-ю, бирорта муаммо келиб чиқса, мижозлар бизга мурожаат қилиши мумкин.\nКўпгина одамлар бехабарликлари туфайли телефонни харид қилгач, IMEI кодни тизимда ўзлари рўйхатдан ўтказиши керак деб ўйлашади. Лекин бу нотўғри. Чунки телефонни олиб кирган импортчи бўладими, компания бўладими — бу ишни улар амалга ошириши зарур.\nIMEI (International Mobile Equipment Identity — Халқаро мобил қурилма идентификацияси) мобил тармоқдаги қурилмани идентификациялаш учун уникал рақам ҳисобланади.\nIMEI-код Тимур Гафуров


24 февраль, 2020, 12:03\nТеглар:Тоттенхэм | Гарет Бэйл | Неймар | Погба | Филиппе Коутиньо\nГарет Бэйл дунёнинг энг кучли жамоаларидан бирида тўп сурса-да, бу ерга ўзи хоҳлаб келмаганлиги аён бўлади.\nҚишки трансфер ойнасининг охирги кунларида спорт нашрлари Гарет Бэйл бир оёғи билан “Тоттенхэм”да эканлигини бот-бот ёзишди. Бир томондан, бу оддий ҳолдек – ҳар трансфер ойнасида журналистлар Бейлни АПЛга “ўтказишади”. Бошқа томондан, бу сафар футболчи ростдан ҳам Мадриддан кетиши мумкин эди.\nТрансфер ойнаси ёпилганига анча бўлди. Аммо нашрлар бу миш-мишлар бекорга чиқмагани ҳақида ёзишмоқда. Ҳатто, Дэниел Леви ва Жозе Моуриньо трансфер борасида норасмий келишувлар олиб борган деган хабарлар мавжуд.\nКўплаб футболчилар худди шу ҳолатда. Гарет Бэйл дунёнинг энг кучли жамоаларидан бирида тўп сурса-да, бу ерга ўзи хоҳлаб келмаганлиги аён бўлади. У кетишни хоҳларди, лекин уни ўз жамоасига қўшиб олишни хоҳловчилар ва бунга қурби етадиганлар кам топилади. Худди шундай ўзи истамаган ҳолда жамоага келиб қўшилганлар анчани ташкил этади: Алексис Санчес, Месут Ўзил, Филиппе Коутиньо, ва Пол Погба. Неймарни ҳам шу рўйхатга киритиш мумкин. Улар ҳақида батафсил гаплашамиз.\nЖарангдор трансферни хоҳлаб, унга эришиш учун қўлидан келган ҳамма нарсани қилиб, хато қилгач, хатосини тан олган футболчи ким деса, Неймарни кўрсатаверинг. Ҳозир Неймар хоҳлайдиган энг катта нарса – ортга қайтиш.\nБразилиялик ҳужумчи “ПСЖ”га 222 млн еврога ўтган эди. Ўтган йили эса француз клуби раҳбариятидан ўзини “Барселона”га трансфер қилишларини сўради. Қатарлик хўжайинларга ҳам доимий можаролар чиқариб юрадиган футболчи керак эмасди ва уни сотишга қаршилик қилишмади. Аммо трансфер нархи камида 200 млн еврони ташкил этиши шарт эди.\n“Барса”да шунча пул бор эди. Лекин Антуан Гризманн трансферидан сўнг буджет сезиларли даражада камайди. Неймар эса қайтишни шу қадар хоҳлардики, ҳатто трансферининг 20 млн евросини ўзи тўламоқчи бўлди. Аммо бу трансфер амалга ошмади.\nШунга қарамасдан бразилиялик футболчи учун мавсум ёмон ўтмаяпти. 18 та ўйинда 15 та гол ва 10 та голли узатмани ўз ҳисобига ёздириб қўйди. Балки, яқин орада у қайтар, лекин ҳозирча у парижликлар футболчиси.\nАқлбовар қилмас истеъдодга эга бўлган Пол Погба “Манчестер Юнайтед”нинг етакчиси бўлиши кутилган эди. Аммо ундай бўлмади. У ҳозир жамоада ўзини бахтсиз ҳис этяпти ва тезроқ Англиядан кетишни хоҳлаяпти. У жуда ақлли футболчи. Ўзининг истаклари борасида ҳеч қачон гапирмаган. Доим жим бўлишни маъқул кўради. Унинг номидан агенти Мино Райола гапиради. Шуниси аниқки, Погба жамоадан кетишни истайди.\nНеймардан фарқли равишда, Погбанинг “Юнайтед”га фойдаси тегмаяпти. Мухлислар уни жамоанинг етакчи футболчиси бўлишини хоҳлайди, аммо Полнинг доимий жароҳатлари, беқарор ўйинлари бунга халақит қилади. У кета оладими? Албатта. Хабарларга кўра, “Реал” футболчи учун 100 млн фунт тўлашга рози. Бу икки томонни ҳам қониқтира оладиган нарх.\nФилиппе “Барселона”да ўз ўйинини топа олмади. Каталония жамоаси уни “Бавария”га ижарага бериб юборди. Мюнхенда эса Коутиньо аста-секин ўзини кўрсатяпти. Тўғри, “Ливерпуль”даги Коутиньо даражасига чиқа олгани йўқ, аммо “Барса”дагидек йўқолиб қолгани ҳам йўқ.\nФилиппе “Барселона”га қайтиш вариантини кўриб чиқаётгани йўқ. Аммо эхпресс нашри мухбири Нил Фисслер сўзларига кўра, Каталония жамоаси бразилиялик футболчини камида 77 млн фунт тўлаган жамоага сотиб юбориши мумкин.\nСанчеснинг ижара асосида “Интер”га ўтганини эшитган манчестерликлар енгил нафас ола бошлашди. Мухлислар ҳам, футболчининг ўзи ҳам “Олд Траффорд”да ундан ҳеч нима кутишмаётганини тушуниб туришган эди. Иккала томон ҳам трансфер амалга ошмаслигини тушуниб туришибди. Чунки Санчеснинг талаблари жуда юқори ва уни устига Миланда у алмаштириб бўлмас футболчи даражасига етмади.\nСульшернинг гаплари эса барчани ҳайрон қолдирди: “Санчес ёзда “Манчестер”га қайтади ва ҳаммага улар нотўғри фикрда эканликларини кўрсатиб қўяди.”\nНорвегиялик мутахассиснинг сўзларига қарамасдан, “МЮ” футболчини сотиб юбориш истагида.\nЎзил Лондонни тарк этишга шошилмаяпти. Ишончли нашрлар хабарига кўра, ярим ҳимоячи ҳозирги аҳволидан рози ва у жамоани яхши кўради. Яқин орада Месут ўз формасини тиклайди ва жамоага ёрдам бера бошлайди.\n“Арсенал” эса бундай деб ҳисобламайди. Немис футболчисига таклифлар деярли йўқ. АПЛнинг бирорта жамоаси уни сотиб олиш учун таклиф билдирмади. Асосан Туркия ва АҚШ жамоалари Месутга қизиқиш билдиришди.\nЎзил катта эҳтимол билан МЛСга ўтиб кетиши мумкин. У билан аллақачон “Ди Си Юнайтед” вакиллари алоқага чиққанлиги ҳақида манбалар бор.\nАртета ҳам Месутни юқори формасига қайтара олиши ҳақида гапирган эди, аммо ҳозирча ўзгариш йўқ.\nБэйл "Тоттенхэм"га қайтади. Агар...


Биз мультфильмларда кўриб таниган Астерикс ва Обеликс ҳақиқатдан ҳам мавжудми? — Sof.uz\nБиз мультфильмларда кўриб таниган Астерикс ва Обеликс ҳақиқатдан ҳам мавжудми?\n18.03 19:43 219 Жаҳон\nЗамонавий Франция ҳудудидаги темир даври кўплаб илмий мунозараларнинг мавзусидир. Гап шундаки, ўша пайтда бу ерларда яшаган Галлар мунтазам равишда замонавий французларнинг бевосита аждодлари сифатида тақдим этилади. Галлар келт қабилалари бўлиб, улар бир фаразга кўра, Қора денгиз минтақасидан Европага келган. Иккинчи гипотеза уларнинг Рейн ва Дўнай ўртасидаги ҳудудда автохтон келиб чиқиши ҳақида гапиради. Бу ҳақда Naked Science манбаси ёзмоқда.\nЗамонавий Франция ҳудудида жойлашган келтларнинг галларини милоддан аввалги 4-асрда римликлар учратган. Кейин етакчи Бренн қўмондонлиги остидаги қабилалар Рим республикасига шу қадар муваффақиятли қаршилик кўрсатдиларки. Рим томонидан босиб олинганидан кейин ҳам Галлия Рим ҳукмдорлари учун асрлар давомида катта муаммо бўлиб қолди.\nСўнгги пайтларда темир даври жамоалари моддий маданият ва дафн маросимлари орқали тасвирланган кўплаб илмий ишлар пайдо бўлди - ва бу асарларнинг муаллифлари кўпинча Гал қабилалари жуда тарқоқ бўлган, турли маданиятларга эга бўлган.\nКлер-Элисе Фишер бошчилигидаги француз олимлари бронза ва темир асрларига оид 49 киши қолдиқларини генетик таҳлил қилишди. Намуналар замонавий Франциянинг турли минтақаларида жойлашган қабрлардан олинган.\nТемир даври одамлари геномини бронза даври одамлари билан солиштириш шу сабабли муҳимдир. Анъанага кўра, одатда темир даврига тегишли бўлган Ҳаллстатт маданиятининг Европанинг ғарбий қисмига тарқалиши Галлар билан боғлиқ. Аммо анча вақт олдин, археологик топилмалар Ҳаллстатт ғоясини ўзгартирди.\nТадқиқотчилар учта популяцияни Галлларнинг аждодлари деб ҳисоблашди: неолитгача бўлган Ғарбий Европа овчи-йиғувчилари, неолит даврининг илк деҳқонлари ва Қора денгиз даштлари аҳолиси, уларнинг генлари Европанинг ғарбий қисмига олиб келинган.\nОлимлар замонавий Франциянинг жануби ва шимолидаги бронза ва темир асрлари аҳолиси ўртасидаги сўнгги икки компонентда сезиларли фарқларни топмадилар. Шу билан бирга, улар минтақавий даражада мавжуд - лекин фақат темир даври одамлари орасида асосий фарқни ташкил қилади.\nБошқача қилиб айтганда, таҳлил бронза ва темир асрлари гуруҳлари ўртасида катта генетик тафовут йўқлигини кўрсатди. Шу билан бирга, темир даврига оид намуналар сезиларли минтақавий фарқларга эга бўлиб чиқди.\nГаул шимолида яшаган одамларнинг геномида улар Британия аҳолисига хос бўлган генларни топдилар, ва жанубдан олинган намуналарда - иберияликларга хос генлар топилган.\nҚизиғи шундаки, археологик топилмалар қўшнилар билан ҳам алоқани тасдиқлайди. Мисол учун, шимолдаги дафн маросимлари британияликларга хос бўлган услубни кўриш мумкин (думалоқ уйлар).\nБундай минтақавий ўзгаришларга қарамай, тадқиқотчилар «бегона» генларнинг сезиларли оқими бўлмагани ва бронзадан темирга ўтиш олдинги фаразлардан фарқли ўлароқ, Галлик қабилалари томонидан мустақил равишда амалга оширилган деган хулосага келишди. Улар бу маданий ўтишни аллохтон (келиб чиққан) гуруҳларнинг катта оқими билан эмас, балки прогрессив маҳаллий иқтисодий ўзгаришлар билан боғлайдилар.\nИшнинг қизиқарлилиги шундаки, биринчи марта турли археологик маданиятлар билан ажралиб турадиган минтақавий гуруҳлар ўртасида генетик бир хиллик ўрнатилди. Бу геномик гомогенизация минтақалар орасидаги одамларнинг ҳаракатчанлиги, шунингдек, Британия ва Иберия генларининг оқими билан боғлиқ кўринади.\nШундай қилиб, натижалар, одатда, замонавий французларнинг Гаулс ва уларнинг аждодларидан ва бронза давригача келиб чиққанлигини тасдиқлайди.


O’zLiDeP фаоли Ҳаж зиёрати учун тўплаган маблағини кўчани асфальт қилишга сарфлади | O'zLiDeP\nO’zLiDeP фаоли Ҳаж зиёрати учун тўплаган маблағини кўчани асфальт қилишга сарфлади\nМуборакхон Раҳимова O’zLiDePнинг марҳаматлик фаол тадбиркорларидан. Мингтепа маҳалла фуқаролар йиғинининг Ёрқин ҳаёт кўчаси 106-уйда истиқомат қилади. 7-Матлубот сайлов округидан сайланган депутат Бахтиёржон Абдуллажонов билан доимий ҳамкорликда фаолият юритади. Ишбилармонлик муҳитидаги қандай муаммоси бўлса, халқ ноиби билан биргаликда бартараф этади. Маҳалладаги кам таъминланган, боқувчисини йўқотган оилаларга доимо суянч.\nХайрли ишларнинг қаноти кенг, парвози баланд. Тадбиркорнинг эзгу амаллари қаторига, таъбир жоиз бўлса, яна бир тож тадбир қўшилди.\nМаҳалланинг Ёрқин ҳаёт кўчасининг анчагина қисми таъмирталаб эди. Лойгарчиликдан ёмғирли кунда, шамолли об-ҳавода чанг-тўзондан азият чекадиган аҳолига кўмакка шошилувчининг йўқлиги кишини ажаблантиради. Депутат сарсон. Электр устунларга ўз маблағи эвазига чироқлар қўйдириб, кечалари ҳам кўчанинг ёруғ бўлиши учун ҳаракат қилди. Аммо асфальтлаш муаммоси ечими оворагарчиликдан иборат бўлаверганидан зада. Шундай вақтда М.Раҳимованинг ташаббуси халқ ноибини тўлқинлантириб юборгани рост.\n-Тадбиркорнинг муқаддас ҳаж зиёрати учун йиққан маблағини шу масалани ҳал этишга тақдим қилишини, очиғи, кутмагандик, – дейди Б.Абдуллажонов. – Кўчанинг таъмирталаб 170 метр қисмида асфальтлаш ишлари якунланди. Аҳоли хурсанд. Нуронийларимиз дуода. 63 ёшли онахон тадбиркоримизнинг бу саҳовати кўпчиликка ибрат бўлди.\nСавобли ишни ҳар ким ҳар куни қилиши керак. Шу ақидага амал қиладиганлар сафи кенгаяётганини мана шундай амалларда кўриш мумкин.\nO’zLiDeP Марҳамат туман


Тошкентдаги Усмон Мусҳафи тарихи (2-қисм). Қуръони каримнинг саҳифаларга жамланиши. Етти хил қироат | Shosh.uz\nБош саҳифа » Ислом » Тошкентдаги Усмон Мусҳафи тарихи (2-қисм). Қуръони каримнинг саҳифаларга жамланиши. Етти хил қироат\nШундай қилиб, Қуръони карим Расулуллоҳ соллаллоҳу алайҳи васаллам замонларида ёзилган ва ҳифз қилинган эди. Ундаги сура ва оятларнинг тартиби Аллоҳ таоло илҳоми ила Расули акрам соллаллоҳу алайҳи васаллам томонларидан белгилангандир. Бу ишнинг Аллоҳ субҳонаҳу ва таоло томонидан келган ваҳий асосида бўлганлигига «Қиёмат» сурасидаги оятлар далилдур:\n«Уни (Қуръонни сизнинг дилингизда) жамлаш ҳам, (тилингизда) қироат қилдириш ҳам Бизнинг зиммамиздадир. Бас, қачон Биз (яъни Жаброил фаришта) уни (яъни ҳар бир ваҳийни) ўқиб битганимиздан сўнггина, сиз ҳам уни ўқишга эргашинг!» (17-18-оятлар).\nҚуръони карим Расулуллоҳ соллаллоҳу алайҳи васаллам даврларида ҳифз қилинган, намозларда ва бошқа муносабатлар билан ўқилган китоб бўлгани учун ҳам уни тартибланмаган эди, дейишлик эҳтимолдан узоқдир. Сураларнинг баъзилари тўлалигича, баъзилари парча-парча қилиб нозил қилинди. Ҳеч шубҳа йўқки, Қуръони карим суралари ва оятларининг ҳозирги тартиби пайғамбар алайҳиссалом кўрсатган ва ўқитган тарздадир. Имом Бухорий асарларида Пайғамбар алайҳиссаломдан қуйидаги ҳадис бор: «Кимки Бақара сурасининг охиридан икки оят ўқиса, унга кифоядур». Мана шунинг ўзи ҳам Қуръони карим Расулуллоҳ даврларида тартибга солинганлигига далолат қилади («Мал-Қуръон» китоби, 213-бет).\nҚуръони Каримнинг Абу Бакр Сиддиқ замонларида саҳифаларга жамланиши\nПайғамбар Муҳаммад (соллаллоҳу алайҳи васаллам) вафотларидан сўнг саҳобалар ва мусулмонлар ул зотга халифа қилиб Абу Бакр (розияллоҳу анҳу)ни сайлашга қарор қилдилар. Пайғамбар (соллаллоҳу алайҳи васаллам) вафотларидан кейин ҳазрати Абу Бакрнинг фикрларини машғул этган асосий нарса, муртад бўлган қабилаларга қарши қўшин тўплаш бўлди. Араб жазирасининг шарқида Мусайлиматул-каззоб пайдо бўлиб, Исломга жиддий хавф сола бошлади. Абу Бакр Сиддиқ (розияллоҳу анҳу) Холид бин Валид (розияллоҳу анҳу) бошчилигидаги бир жанговар қўшинни унга қарши юбордилар. Жанг ниҳоятда шиддатли бўлиб, унда мусулмонлардан 1200 киши, шу жумладан, Қуръонни ёд олган етмишга яқин мураттаб қорилар шаҳид бўлди. Бунинг хабари Мадинага етиб келганда, ҳазрати Умар бин Хаттоб (розияллоҳу анҳу) қаттиқ ташвишланиб, ҳазрати Абу Бакрга мурожаат қилдилар:\n– Эй амирал-муъминин, бошқа жойлардаги жангларда ҳам кўплаб қорилар шаҳид бўлаверса, Қуръони карим йўқ бўлиб кетади, деб қўрқаман.\nШунда ҳазрати Абу Бакр Зайд бин Собитни ҳузурларига чақиртирдилар.\nУбайд бин Ас-Саббоқдан шундай ривоят бор: Зайд бин Собит (розияллоҳу анҳу) айтадилар: «Халифа Абу Бакрга Ямома жангининг хабари келди, иттифоқо, Умар бин Хаттоб у кишининг ҳузурларида эдилар. Абу Бакр менга шундай дедилар: «Умар менинг олдимга келиб, Ямома жанги куни кўп қорилар шаҳид бўлдилар, бошқа жангларда ҳам қорилар шу ҳилда шаҳид бўлиб, Қуръондан кўп нарса зоеъ бўлмасайди деб, қўрқаман. Шунинг учун Қуръонни жамъ қилишга буйруқ беришингиз керак деб, ўйлайман, деяпти. Мен Умарга Расулуллоҳ(соллаллоҳу алайҳи васаллам) қилмаган нарсани биз қандай қиламиз, десам, Умар Аллоҳга қасамки, шундай қилсангиз яхши бўлади, деяпти. То Аллоҳ шу нарса хусусида менга илҳом бериб, Умарнинг фикрига қўшилмагунимча, у ўз сўзини такрорлашдан тўхтамади, дедилар».\nЗайд ҳикояларини давом эттириб айтадилар: «Абу Бакр Сиддиқ менга: «Сен ақлли, ёш йигитсан, Расулуллоҳ (соллаллоҳу алайҳи васаллам)нинг ҳузурларида ваҳийни ёзувчи эдинг, энди Қуръони Каримни чуқур ўрганиб, уни жамъ қилгин»,- деб, амр қилдилар. Аллоҳга қасамки, агар тоғни кўтаришга буюрганларида ҳам бунчалик оғир туюлмас эди. Уларга: «Расулуллоҳ (соллаллоҳу алайҳи васаллам) қилмаган ишни қандай қиласизлар»,- дедим. «Шундай қилсак, яхши бўлади»,- дедилар, Абу Бакр. То Аллоҳ худди Абу Бакр ва Умар розияллоҳу анҳумога берганидик, менга ҳам илҳом бермагунича, у киши ўз сўзларини такрорлашдан тўхтамадилар. Шундай қилиб, Қуръонни ёд олган кишилардан, хурмо япроқларидан ва япалоқ тош тахтачалардан бирма-бир йиғиб, Аллоҳнинг каломини саҳифаларда жамъ қилдим. Ана шу саҳифалар Абу Бакрнинг вафотларигача у зотнинг қўлларида, сўнг ҳазрати Умарнинг қўлларида эди. Кейинчалик эса Умарнинг қизлари – Ҳафса онамизда сақланди».\nЮқоридаги ҳадисни Имом Бухорий «Китобут-тафсир»нинг «Қуръонни жамъ қилиш боби»да ривоят қилганлар. («Фазоилул-Куръон», 15-бет., «Ал-Итқон», 1-жилд, 21-бет.)\nХулосаи калом, улар Қурьони Каримни сақлашда, фақат биргина йўл тутмасдан, балки, бу улуғ вазифани мукаммал адо этиш учун парча-парча ёзувларни битта китобга жамлаш лозимлигига ҳам қаноат ҳосил қилдилар. Буни бажаришда улар қуйидагича йўл тутдилар: тош тахтачалар, тери ва бошқа нарсаларга Расулуллоҳдан ёзилган ҳар бир парча тўпланди. Саҳобалар ёзиб олган битиклар ҳам олиб келинди. Буларнинг тўғрилигини аниқлаш учун Қуръони Каримни тўлиқ ёд олган саҳобалар кўригидан ўтказиш лозим деб топилди. Мана шу уч манбанинг бир хил далолатига биноан ёзилган ва ўқилган парчаларда ҳеч қандай хато йўқлиги исбот қилингач, Қуръондан ҳар бир лафз ёзилар эди.\nИбни Абу Довуд айтадилар: «Ҳазрати Абу Бакр Қуръони Каримни жамъ қилишга бошлаганларида Умар билан Зайдга: «Масжиднинг эшиги олдида ўлтиринглар, кимки Қуръондан икки киши гувоҳлигида бирон нарса олиб келса, уни ёзиб олинглар»,- деб буюрдилар. Ҳазрати Умар кимнинг қўлида Қуръондан бирон-бир нарса бўлса, олиб келишликни эълон қилдилар. Одамлар ўзларида мавжуд бўлган, ҳар хил нарсаларга ёзилган Қуръон оятлари ва сураларини олиб кела бошладилар. Агар икки гувоҳи бўлмаса, улардан ҳеч нарса қабул қилинмас эди.\nИмом Бухорий: «Яъни, ўша ёзув Расулуллоҳнинг ўзларидан эшитиб ёзилганлигига икки киши гувоҳлик беришликлари керак эди»,- дейдилар.\nЗайд бин Собит зиммаларидаги масъулиятни тўла ҳис қилганликларидан бу вазифага изчил ёндошдилар.\nАз-Зуҳайрий раҳимаҳуллоҳ айтадилар: «Бундан мақсад фақат, ёд олишнинг ўзигагина эътибор қилмасдан, балки, ёдланган ва ёзилган икки манбаъга эътимод қилиш эди. Ваҳоланки, Қуръонни ёд олганлар кўп эди. Зайд бин Собитнинг ўзлари ҳам Қуръонни тўла ёд олган эдилар».\nАбу Шомманинг айтишларича, мақсад шунчаки ёд олинганини эмас, балки, айнан Расулуллоҳнинг ҳузурларида ёзилган бўлишлигини исботлашдан иборат эди.\nАс-Саховий айтадидар: «Мақсад, ёзиладиган нарса Қуръоннинг нозил бўлиш тартибига мос эканлигини ўша икки гувоҳ томонидан исбот қилиш эди».\nАс-Суютий эса: «Мақсад шу нарса Пайғамбарнинг вафот йилларида қилган хатмларига мувофиқ эканлигини исботлашдадур»,- дейдилар.\nМана шу тариқа, мураттаб қориларнинг қироатларига ва Расулуллоҳ ҳузурларида ваҳий нозил бўлиш пайтида ёзилганлиги исботланган нарсаларга асосан Қуръонни саҳифаларда жамъ қилиш ниҳоясига етди. Бу улуғ иш Абу Бакр Сиддиқ замонларида, ул зотнинг ва Умар бин Хаттоб розияллоҳу анҳумонинг раҳбарликларида амалга ошди. Абу Бакрнинг бу хизматлари ўз даврларида қилинган ишларнинг энг улуғларидан бири бўлди.\nАбдухайр айтадилар: «Ҳазрати Алининг: Қуръони карим хизмати борасида энг улуғ савобга эга булган киши Абу Бакрдир, унга Аллоҳнинг раҳмати ёғилсин,- деганларини эшитдим»,\nАбу Бакр Сиддиқ Қуръонни жамъ қилган биринчи кишидир. Бу иш ҳазрати Расулуллоҳ(соллаллоҳу алайҳи васаллам) нинг вафотларидан олти ой кейин, Ямома жангида ҳофизи Каломуллоҳ саҳобаларнинг шаҳид бўлганларидан сўнг, ҳижратнинг 12-санасида бошланиб, тақрибан бир йил давом этди. Бу ишга бош-қош бўлиш Қуръони каримни тўла ёд олган ва уни тўлиқ билганларнинг энг машҳури, ваҳийларни ёзиб олишда доимо ҳозир, ҳамда Расулуллоҳнинг охирги хатмларининг гувоҳи бўлган Зайд бин Собитга топширилди. Бу вазифани у зот аъло даражада, 23 ёшларида бажардилар. Усмон мусҳафи ёзилган пайтда эса, у киши 35 ёшда эдилар.\nҚуръони каримнинг етти хил қироатда нозил бўлганлиги ҳақида\nИмом Бухорий «Жомиъус-саҳиҳ»ларининг «Китобут-тафсир» бобида ибн Аббос розияллоҳу анҳудан ривоят қиладилар: Расулуллоҳ (соллаллоҳу алайҳи васаллам) айтдилар: «Жаброил (алайҳиссалом) менга Қуръонни бир қироат билан ўргатдилар. Мен Ул зотга мурожаат қилиб, қироат йўлини кўпайтиришни сўрадим. То қироат етти хилга етмагунча, мен сўрашдан ва ул зот эса зиёда қилишдан тўхтамадилар».\nАл-Бухорий ва Муслим ривоятларида ул зоти бобаракот (соллаллоҳу алайҳи васаллам): «Бу Қуръон етти қироатда нозил бўлгандур, қайсиниси осон бўлса, ўша қироатда ўқинглар»,- дедилар.\nУламолар, бу ердаги «етти қироат»дан мурод етти лаҳжадир, деганлар.\nБайҳақий «Аш-шаъб»да айтганларидек, булар ўша замонда араб жазирасида мавжуд бўлган катта қабилаларнинг лаҳжаларидир.\nАбу Убайда: «Бунинг маъноси Қуръоннинг ҳар бир сўзи етти хил ўқилади, дегани эмас, балки, етти лаҳжа Қуръонга бўлиб қўйилган, яъни унинг (Қуръоннинг) баъзи жойлари қурайш лаҳжасида, баъзи жойлари ҳузайл лаҳжасида, бошқа бир жойлари ҳавозин лаҳжасида ва яна бир хил жойлари яман лаҳжасида, деган маънони беради»,- дейдилар.\n«Жаброил (алайҳиссалом) Қуръонни пайғамбар (соллаллоҳу алайҳи васаллам)га ҳар йили бир мартадан кўрсатар эдилар. Вафот йиллари эса, мансух бўлган жойлари кетган ва қолган жойлари тўлиқ ҳолда 2 марта кўрсатиб, ўқитдилар. Ҳар сафар бошқа-бошқа лаҳжада кўрсатар эдилар, тоинки етти лаҳжа (қироат)га етди. Бу нарса умматга худди шариат осонликка буюргани каби, уларга Қуръон тиловати осон ва енгил бўлиши учун қилинган марҳаматдур», — деб, давом этадилар Абу Убайда.\nҚози Абу Бакр Боқилоний: «Қуръони карим арабларнинг ҳамма лаҳжаларида нозил бўлгандур»,- дейдилар. «Қуръонни осон ва енгиллик бўлиши учун, шу лаҳжаларнинг ҳаммасида ўқилишига рухсат берилган. Расулуллоҳ (соллаллоҳу алайҳи васаллам) ҳар бир инсонга унинг тилига ва шевасига мувофиқ қироатдан таълим берар, саҳобаларга шу етти қироатнинг қайсинисини ҳоҳласалар, шунда ўқишларига рухсат берар эдилар. Агар ихтилоф қилсалар ва ўзларидан бошқаларнинг қироати хусусида Расулуллоҳдан сўрасалар, «Ҳаммаси тўғри ва Аллоҳ томонидан рухсат берилган, Қуръон хусусида ихтилоф ва жанжал қилманглар»,— деб жавоб берардилар».\nРасулуллоҳ(соллаллоҳу алайҳи васаллам) вафот қилган вақтларида ҳам шу етти хил лаҳжада қироат қилинар эди. Абу Бакр (розияллоҳу анҳу) жамъ қилган Қуръон тўплами ҳам шу етти қироатни ўз ичига олган эди.\n«Иршодул-қурро вал-котибин» («Қироат қилувчи ва ёзувчиларга кўрсатма») номли китобда, Зайд бин Собит Қуръони каримнинг ҳамма жузъларини зикр қилинган барча ҳолатларга риоя этган ҳолда ва «Бу Қуръон етти қироатда нозил бўлган, қайсиниси осон бўлса, ўша қироатда ўқинглар»,- деб айтилган ҳадисга мувофиқ етти қироатга мос қилиб ёзди, дейилади.\nШайх Абдулазиз ал-Бухорий «Ал-мунтахаб ал-ҳисомий» китобининг шарҳида айтадиларки, Қуръон аввалда араб лаҳжаларининг энг фасоҳатлиси бўлган қурайш лаҳжасида нозил бўлди, сўнгра бошқа араблар қийналганликлари учун, Расулуллоҳ (соллаллоҳу алайҳи васаллам)нинг дуолари билан енгиллик нозил бўлиб, бошқа лаҳжаларда ҳам тиловат қилишларига изн берилди. Шундай қилиб, асл қироатга риоя қилишликнинг вожиблиги соқит бўлди. Кенгчилик шу даражада эдики, ҳар бир жамоага ўз лаҳжаларида ҳам, ўзгалар лаҳжасида ҳам ўқишликка ижозат берилганди. Бунга пайғамбар (алайҳиссалом) ушбу сўзлари билан ишора қилдилар: «Бу Қуръон етти қироатда нозил бўлгандур, ҳаммаси шофию кофийдур».\nҲар бир араб учун ўз лаҳжаси қолиб, бошқа лаҳжада, масалан, қурайш арабининг тамим лаҳжасида қироат қилишлиги жоиз бўлди. Пайғамбар вафотларидан кейин кўп жойлар фатҳ қилиниб, Ислом замини кенгайди. Саҳобалар ва мусулмонлар бир қанча мамлакатларга тарқаб кетдилар. Ислом минтақаларининг ҳар бир диёридаги аҳоли Қуръон қироатини ўша ерда мавжуд бўлган саҳобалар ичидаги машҳур қорийдан олардилар. Ўз навбатида бу қорий-саҳоба бирон-бир лаҳжага мансуб эди. Масалан, Шом аҳли Убай бин Каъб қироатида, Куфа аҳли Абдуллоҳ бин Масъуд қироатида, яна бошқалар Абу Мусо ал-Ашъарий қироатида ва ҳоказо қироатларда тиловат қилар эдилар. Юқорида зикр қилинганидек, саҳобаларнинг қироатлари бир-биридан фарқ қилгани учун улар яшаб турган жойлар аҳолисининг қироати ҳам бир-биридан фарқ қиладиган бўлди. Мана шу фарқ турли минтақа мусулмонлари ўртасида Қуръон қироати тўғрисида тортишувлар келиб чиқишига сабаб бўла бошлади. Ҳар бир томон ўзининг қироати тўғри ва афзал деб, даъво қиларди. Худди шундай воқеа, Ҳузайфа бин ал-Ямоннинг Озарбайжонга ғазотлари пайтида содир бўлди.\nPrevious Жованни Орландо – Қўқон хони хизматида бўлган италиялик\nPingback: Тошкентдаги Усмон Мусҳафи тарихи (1-қисм) | Shosh.uz\nPingback: Қуръони Каримни бир хил қироатда ёзиб жам қилиниши | Shosh.uz


Ўш вилояти: Вайрон бўлаётган мактаблар сабаб мингга яқин ўқувчи палаткаларда ўқийди | ҚИРҒИЗИСТОН ЯНГИЛИКЛАРИ\nЎш вилояти: Вайрон бўлаётган мактаблар сабаб мингга яқин ўқувчи палаткаларда ўқийди\nЎш вилоятидаги саккиз мактаб биноси «ўқишга яроқсиз» ҳолатга келганини хабар қилди Ўш вилояти маориф бўлими. Вилоят маъмуриятида янги бино қуришга маблағ йўқлиги сабаб, болалар палаткаларда ўқишга мажбур эканини айтдилар.\nФавқулотда ҳолатлар вазирлиги Ўш вилоятининг Қорасув, Новқат ва Олой туманларидаги саккиз мактаб биносининг эскиргани сабаб, ўқишга яроқсиз деб топди.\n900дан ошиқ ўқувчи эндиликда палаткаларда ёки ташландиқ уйларда ўқишга мажбур, деди Ўш вилояти маориф бўлими бошчиси Гулнара Мамаева.\n«Олти мактаб учун ҳозир палаткалар тайёрлаяпмиз, қолган икки мактаб учун ижарага бино оламиз», — деди вилоят маориф бошқармаси бошчиси.\nЎш вилояти маъмуриятида эса янги мактаб қурилиши учун маблағ йўқлигини айтдилар.\nЎшнинг Қорасув туманидаги Панфилов номли мактаб директори Каримбек Абдуллаев ўзи бошчилигидаги мактаб баҳорги селлардан жабр тортганини айтади.\n«Ота оналар келиб: «Қандай қилиб палаткада ўқиш мумкин?» деб сўрашади. Улар сўзларига кўра, бу йил қиш қаттиқ келиши мумкин. Барчаси болалари соғлигини ўйлашади», — дейди Абдуллаев.\nҲудди шунингдек ҳолат Олой туманида ҳам кузатилди — у ерда маҳаллий ўрта мактабларнинг бири икки йил аввал нураб ўқишга яроқсиз ҳолатга келган, ҳозирда болалар ташландиқ уйларда ўқишни давом эттиряпти.\nОлой тумани ҳокими Азиз Аширалиев шу кунларда янги мактаб биносининг пойдевори қуриб битирилганини, бироқ қурилиш қишгача ўз якунига етмай қолишидан ҳавотирда эканини айтди.\n«Қурувчилар тезроқ тугатишга ҳаракат қилишяпти. Агар улгиришмаса, бу йил ҳам аввалгидек ўқишни давом эттиришга тўғри келади», — дейди ҳоким.\nЙил бошидан бери қирғизистонлик ўқувчиларнинг палаткада ўқишлари биринчи марта кузатилаётгани йўқ.\n2012 йилнинг февралида Норин вилоятининг Қизил Белес қишлоғидаги мактаб зилзиладан жабр тортгани сабаб, унинг ўқувчилари палаткаларда ўқигандилар.\nАввалги мақолаЧегаранинг ёпиқлиги сабаб афғонлик қирғизларга юборилиши керак бўлган гуманитар ёрдам қолдирилди\nНавбатдаги мақолаМХДҚ: «беш кишини ўлдирган» чегарачи қўлга олиш пайти отиб ўлдирилди